Job in hindi language जानकारी कैसे पाये? जरुरी टिप्स - Top Job Gyan\nनमस्कार दोस्तों आज का हमारा पोस्ट है कि आप किसी job in hindi language जानकारी कैसे ले, एब kam job कैसे करे आदि बिषय पर हम अपनी वेबसाइट top job gyan के माध्यम से चर्चा करने बाले है। आप हमारे साथ बने रहिये और आप इस पोस्ट को पूरा पढ़िए। ताकि आपको Ghar पर job in hindi language की जानकारी मिल सके और आप एक अच्छा जॉब पा सके तो चलिये शुरू करते हैं।\nJob in hindi language\nGoogle trnslet job in hindi\nजैसे की दोस्तों आप जानते है कि आज कल सबसे ज़्यादा english का इस्तेमाल होता है। लेकिन Hindi language हमारी राष्ट भाषा है जिसको हम सबसे जयदा इस्तेमाल करते है। आज कल हम किसे से बात करते है तो सबसे जयदा Hindi language का इस्तेमाल करते है।\nजब कभी हम बीच-बीच में english का इस्तेमाल कर लेते है। दोस्तों यदि हमें जब किसी job in hindi language जानकारी चाहिए तो उसके लिए आप कुछ ट्रिप्स का इस्तेमाल कर सकते हैं। Jaldi job karne ka tarika-जल्दी नोकरी पाने का तरीका\nयदि आप अपने लिए ghar पर job की तलाश या घर पर जॉब करना चाहते है, तो आप सबसे अच्छा तरीक़ा है job in hindi language, आप सभी लोग मोबाइल को इस्तेमाल करते ही होंगे।\nजब हम किसी जॉब की website पर जाते है तो हम सबसे जयदा इंग्लिश को हम देखते है और हम इंग्लिश को पढ़ नहीं पाते है और आप वेबसाइट को छोड़ कर आगे बढ़ जाते है। तो इसके लिए सबसे अच्छा तरीक़ा है google trnslet (trnslesan) आप भाषा को परिबर्तन करके आप आसानी से job in hindi language जानकारी पा सकते है।\nकिसी भाषा को समझने के लिए इंटरनेट के माध्यम से हम Google trnslet का इस्तेमाल कर सकते है आप जब किसी भी job in hindi जानकारी पाना चाहते है तो बस आपके पास मोबइल हो या कंप्यूटर आप आसानी से इंग्लिश को hindi language में कर सकते है।\nयदि आपके मोबाइल में Google translate नहीं है तो आप Google play store पर आप जाकर translate को डाऊनलोड करके आप किसी भी जॉब की जानकारी को copy करके आप pest करे और बस आप अपने job की जानकारी hindi भाषा में जानकारी पा सकते है।\nRead the post:- Job karne se pahle kya kare-10\nदोस्तों यदि आपके पास कंप्यूटर है, तो आप सभी जानते ही होंगे, की Google translate का प्रयोग कैसे करते है। लेकिन फिर भी आपको में बताना चाहता हू। की जब आप अपने किसी भी browser को ओपन करते है और आप लिखगे Google translate तो आपके पास सबसे पहले बाले टॉपिक को ओपन कर लेना है और आप इंग्लिश को hindi language में कर सकते है।\nRead the post:- नौकरी पाने का पहला कदम क्या है।\nदोस्तों यदि हमारे अंदर एक अच्छा टेलेंड है और हम जॉब (NAUKARI) की चाह रखते है तो हम कोई भी कम मुश्किल नहीं है बस अपना टारगेट लेकर चले हम ज़रूर एक न एक दिन कामयाब होंगे और अपने आप पर बिस्बास और प्रभु को पास समझकर आप अपनी मजिल को पा सकते है।\nमित्रो यदि आपने हमारी पोष्ट “Job in hindi language जानकारी कैसे पाये?” को पड़ा और आपके काम अबे तो हम अच्छा लगता है आप यदि किसी Job in hindi language जानकारी पाना चाहते है, तो आप विलकुल ही निराश न हो आप गूगल ट्रन्स्लेट का इस्तेमल कर के आप hindi language जानकारी पा सकते है। आप अपने सुझाव हमें कमेंट के माध्यम से भेज सकते है साथ में हमारी और पोष्ट भी पढ़ सकते है।\n6 thoughts on “Job in hindi language जानकारी कैसे पाये? जरुरी टिप्स”\nPingback: Job in hindi news paper-हिंदी न्यूज़ पेपर - Top Job Gyan\nPingback: Jobs for 10th pass के लिए कौन-सी नौकरी होती है? - Top Job Gyan


युवा पीढ़ी और आत्मघाती कदम | N7 India News युवा पीढ़ी और आत्मघाती कदम | N7 India News\nयुवा पीढ़ी और आत्मघाती कदम\nMonday, 10 August 2020, 11:30:29 pm IST\nWritten By:आशा पाण्डेय विभाकर\n" किसी ने शक्ल दिया अब नाम बनो तुम,\nउलझता सवाल नहीं हर सवाल का जवाब बनो तुम| "\nहमारे जीवन के साथ यदि दुःख, परेशानी और संघर्ष है तो दूसरी तरफ़ सफलता, नाम, धन, रुतबा और परिवार भी है। लेकिन आज की युवा पीढ़ी जिनकी जीवन की, सफलता और मुश्किलों की अभी शुरुआत ही हुई होती है कि वे छोटी – छोटी बातों पर आत्महत्या जैसा बड़ा कदम उठा लेते हैं।\nजैसा कि आप सब जानते हैं कि 14 जून, 2020 को बिहार के एक होनहार सपूत और सफल अभिनेता ने मुंबई के अपने आवास पर मौत को गले लगा लिया। वजह अभी तक स्पष्ट नहीं है और न ही कोई सुसाइड नोट!\nचूकी यह घटना एक जाने- माने अभिनेता के साथ हुई इसलिए पूरे देश में खलबली मच गई। परन्तु ऐसी घटनाएं आए दिन होती रहती है। अब थोड़ी सी चर्चा मैं यहां आत्महत्या से जुड़ी NCRB (राष्ट्रीय अपराध रिकॉर्ड ब्यूरो) रिपोर्ट की करना चाहूंगी। इस रिपोर्ट के अनुसार वर्ष 2018 में कुल 1,34,516 लोगों ने आत्महत्या की। उसमें 12,936 बेरोजगार थे और जिसमें 10,159 विद्यार्थी शामिल थे। 2016 में जहां आत्महत्या करने वाले विद्यार्थियों की संख्या 9,478 थी वहीं 2017 में यह बढ़ कर 9,905 हो गई और 2018 में इनकी संख्या 10,159 हो गई। NCRB की रिपोर्ट यह भी कहता है कि हमारे देश में प्रतिदिन 28 विद्यार्थी आत्महत्या करते हैं। 2018 में महाराष्ट्र में इनकी संख्या सबसे अधिक थी। 2012 के लांसेट रिपोर्ट में यह भी खुलासा किया गया है कि भारत में 15-29 वर्ष की आयु के लोग ज़्यादा आत्महत्या करते हैं।\nNCRB की इस रिपोर्ट को जानने और समझने के बाद एक बहुत बड़ा सवाल उठता है कि लोग आखिर मौत को गले लगाते ही क्यों हैं?\nऐसा क्या चल रहा होता है उनके दिल और दिमाग में?\nअपनी जान देने से पहले वे तनिक नहीं सोचते कि उनके जाने के बाद उनके परिवार पर क्या गुजरेगी।\n' आत्महत्या ' अर्थात् अपने जीवन को समाप्त करने का विचार! मनोवैज्ञानिकों कि मानें तो इसका एक बहुत बड़ा कारण डिप्रेशन या अवसाद है, जिस दौरान व्यक्ति पर भावनाएं काफी हावी रहती हैं और इसका सीधा प्रभाव उसकी मनःस्थिति, स्मरणशक्ति और स्वभाव पर पड़ता है।\nअब एक बड़ा सवाल उठता है कि इस डिप्रेशन के कारण क्या हैं ?\nजब हम छोटे थे तो मनोरंजन की परिभाषा ही कुछ और होती थी। शाम होते ही कबड्डी – खोखो और लुका – छुपी का खेल खेलना, दोस्तों से मिलना, बड़े बुजुर्गो की बातें सुनना, पेड़ – पौधों और बागीचों में समय व्यतीत करना, हमारी दिनचर्या में शामिल था. परन्तु अब तो मनोरंजन का अर्थ है सोशल मीडिया का सहारा। रिसर्च बताता है कि स्मार्ट फोन इस्तेमाल करने वालों की संख्या में तीव्र गति से बढ़ोतरी हो रही है। विश्व के कई विशेषज्ञों ने तो सभी माता पिता से यह अपील की है कि वो अपने बच्चों के हाव – भाव और व्यवहार पर निगरानी रखें और उनके जीवन में क्या चल रहा है यह भी जानने की कोशिश करें।\nअब यहां एक बात की चर्चा आवश्यक है कि स्मार्ट फोन का इस्तेमाल करना गलत नहीं है बल्कि इसका इस्तेमाल कितनी देर तक किया जा रहा है, यह देखना आवश्यक है। सोशल मीडिया का अत्यधिक प्रयोग साइबर बुलींग, डिप्रेशन और अनिद्रा जैसी समस्याओं को जन्म दे रहा है। सोशल मीडिया पर अधिक से अधिक दोस्त बनाना, ज़्यादा से ज़्यादा लाइक की उम्मीद करना, लाइक नहीं मिलने पर निराश होना… कहने का तात्पर्य है कि आज की युवा पीढ़ी वास्तविक दुनिया को नज़रअंदाज़ कर एक आभासी दुनिया में जीने लगीं है। ब्रांडेड कपड़े पहनना, महंगे फोन रखना, यह सब भी अब उनकी जरूरत बन गई है और जब ये चीजें पास नहीं होती हैं तो लोग हीन भावना से ग्रस्त हो जाते हैं। आमने सामने बात – चीत नहीं होने के कारण लोगों में व्यावहारिकता का अभाव हो गया है और लोग अकेलेपन का शिकार हो रहे हैं जो अवसाद का बहुत बड़ा कारण है। अब तो पूरी दुनिया ही ऑनलाइन हो गई है| कम उम्र में ही लड़के- लड़कियां रिलेशनशिप में रहने लगते हैं जो स्थाई नहीं होता और जब ब्रेकअप होता है तो उसका परिणाम डिप्रेशन और आत्महत्या जैसा निर्णय के तौर पर सामने आता है। उन्हें ऐसा लगता है कि अब उनकी ज़िंदगी में सब कुछ समाप्त हो गया, जबकि देखा जाए तो असफलताएं और कठिनाइयां हमारे संकल्प को और भी मजबूत बनाते हैं।\nउम्र के जिस पड़ाव पर युवा- युवतियां जोश से लवरेज होते हैं, कुछ करने और पाने के उस उम्र में यदि वे सुसाइड करने लगेंगे तो यह सिर्फ उनका ही नहीं पूरे देश का नुकसान है।\nअतः आवश्यकता इस बात की है कि युवा पीढ़ी वास्तविक दुनिया अर्थात अपने परिवार और समाज से जुड़े, जितनी जरूरत हो उतना ही सोशल मीडिया का इस्तेमाल करें और बाहरी दिखावे से बचें।\nतो आइए हम सब मिलकर यह संकल्प ले कि परिस्थिति चाहे जो भी हो हम अपना भरोसा, उम्मीद, आत्मविश्वास और उच्चाकांक्षा बनाए रखेंगे क्योंकि कहते है न, " रात चाहे कितनी भी अंधेरी क्यों ना हो वो सुबह के उजाले को आने से नहीं रोक सकती।"\nPrevious articleझारखंड के शिक्षामंत्री ने लिया इंटरमीडिएट में एडमिशन\nNext articleगोलमुरी के ASI ने की सुसाइड, खुद को मारी गोली


These4capsule are Solution of crop burning without pollutionमहज़ 20 रुपए में पराली जलाने की समस्या से मिलेगी निजात! प्रदूषण से छुटकारा - crop burning without pollution\nहोम » देश » महज़ 20 रुपए में पराली जलाने की समस्या से मिलेगी निजात! प्रदूषण से छुटकारा\nपूसा में मौजूद भारतीय कृषि अनुसंधान (IARI) ने अब फसल अवशेषों (पराली) को प्रबंधित करने के समाधान के तौर कम लागत की एक तकनीक विकसित की है.\nPublish Date - 7:31 am, Tue, 29 September 20\nपराली से हो रहा प्रदूषण (फाइल फोटो)\nपंजाब और हरियाणा (Punjab-Haryana) जैसे पड़ोसी राज्यों के पराली जलाने के चलते हर साल राजधानी (Capital of India) प्रदूषण की समस्या से दो-चार होती है. सर्दियों के दिनों में पड़ोसी राज्यों में जलने वाली पराली उनका दम घोंटने का काम करती है. दिल्ली-एनसीआर में प्रदूषण का स्तर अचानक बड़े स्तर पर पहुंच जाता है.\nपंजाब और हरियाणा के किसान कटी हुई फसलों के बच्चे हुए हिस्सों को जलाना पसंद करते हैं, क्योंकि इसकी वज़ह से दूसरी फसल के लिए खेत तैयार करना तो आसान होता ही है, साथ ही लागत भी इसमें न के बराबर है.\nये भी पढ़ें- पराली से दिल्ली में फिर लौटेगा प्रदूषण! नासा की तस्वीरों में दिखा धुएं का गुबार\nवहीं पूसा में मौजूद भारतीय कृषि अनुसंधान (IARI) ने अब फसल अवशेषों (पराली) को प्रबंधित करने के समाधान के तौर कम लागत की एक तकनीक विकसित की है. संस्थान के वैज्ञानिकों ने डीकंपोजर कैप्सूल तैयार किए हैं. इन कैप्सूल्स को पूसा डीकंपोजर कैप्सूल भी कहा जाता है. ये 8 माइक्रोब्स के रूप में होते हैं जो अगली फसल बुआई से पहले खेत को तैयार करने में मदद करेंगे. इनके इस्तेमाल के बाद पराली जलाने की समस्या से छुटकारा मिलेगा.\nगैस चैंबर नहीं बनेगी दिल्ली\nलाल-हरे रंग के कैप्सूल दिल्ली-एनसीआर को प्रदूषण के चलते गैस चैंबर बनने से राहत दिला सकते है. पंजाब, हरियाणा, उत्तर प्रदेश के किसान गर्मी की फसलों के बचे अवशेष (पुआल/पराली) से खेतों को खाली करने के लिए उन्हें जला देते हैं. पराली जलाने से निकलने वाले धुएं के चलते वायु की गुणवत्ता प्रभावित होती है. जिसमें दिल्ली को सबसे ज़्यादा परेशानी का सामना करना पड़ता है.\nपूसा डीकंपोज़र कैप्सूल धान के पुआल को डीकंपोज करने में कम समय लगाएगा. साथ ही इससे मिट्टी की गुणवत्ता पर भी असर नहीं पड़ेगा. इस विकल्प के इस्तेमाल से भूमि उपजाऊ बनी रहेगी.\n20 रुपए में इलाज, फसलों को जलाने से आज़ादी\nमीडिया रिपोर्ट्स के मुताबिक एक पाउच में आने वाले4कैप्सूल को 25 लीटर घोल बनाने में इस्तेमाल किया जा सकता है. इस घोल को क़रीब 2.5 एकड़ या 1 हेक्टेयर खेत में इस्तेमाल में लाया जा सकता है. इनकी कीमत महज़ 20 रूपये है.\nदिल्ली के मुख्यमंत्री अरविंद केजरीवाल प्रदूषण के खिलाफ लड़ाई में इस साल शुरू कर रहे हैं. केजरीवाल ने कहा कि वह केंद्रीय पर्यावरण मंत्री प्रकाश जावड़ेकर से आग्रह करेंगे कि वे पड़ोसी राज्यों से पूसा डिकम्पोजर का उपयोग करने को कहें. सिस्टम ऑफ एयर क्वालिटी एंड वेदर फोरकास्टिंग एंड रिसर्च (SAFAR) के अनुसार, पिछले साल पंजाब और हरियाणा में जलने वाली पराली ने एनसीआर दिल्ली में 44 प्रतिशत प्रदूषण में योगदान दिया.\nये भी पढ़ें- विशेषज्ञों का दावा, ठंड में दिल्ली-NCR का वायु प्रदूषण कोरोना को बना देगा और भी खतरनाक\nइसके अलावा पंजाब सरकार बायोमास बिजली संयंत्रों को प्रोत्साहित कर रही है, जिसमें धान के पुआल का इस्तेमाल करके ऊर्जा पैदा की जा सकती है. इससे धान के किसानों की आय भी बढ़ेगी. राज्य में 97.50 मेगावाट के कुल 11 बायोमास पावर प्लांट काम कर रहे हैं.\nBihar Assembly Election 2020: ‘पहले मतदान, फिर जलपान’, पीएम नरेंद्र मोदी की बिहार के मतदाताओं से अपील


निक्की तम्बोली ‘खतरों के खिलाड़ी 11’ के बाद एक्टिंग पर देंगी ध्यान, एकता कपूर के ‘नागिन’ में करना चाहती हैं काम! - DesiMartini\nनिक्की तम्बोली ‘खतरों के खिलाड़ी 11’ के बाद एक्टिंग पर देंगी ध्यान, एकता कपूर के ‘नागिन’ में करना चाहती हैं काम!\nअपडेट: जून 16, 2021 09:48 IST\nनिक्की तम्बोली ने बिग बॉस 14 में रहने के दौरान अपने मज़ेदार स्वभाव और गेम के लिए पैशन से सभी का दिल जीता। हालांकि, वो शो का टाइटल तो न जीत सकीं लेकिन रनर अप ज़रूर रहीं। बिग बॉस में आने का निक्की को फायदा मिला और और वो अब टीवी के सबसे पॉपुलर शोज़ में से एक, एक्शन और स्टंट्स से भरे ‘खतरों के खिलाड़ी 11’ में नज़र आ रही हैं। इस समय केपटाउन में शो का हिस्सा बनीं निक्की ने बताया कि वहां वो खूब मौज कर रही हैं और उन्होंने शो पर कई दोस्त बनाए हैं। हालांकि, अब वो अपना पूरा ध्यान एक्टिंग पर लगाएंगी।\nस्पॉटबॉय के साथ एक बातचीत में निक्की ने कहा, “मुझे एक्टिंग बहुत पसंद है और अपने रियलिटी शो के बाद अब मैं उसी पर ध्यान दूंगी। मैं ओटीटी मीडियम एक्स्प्लोर करना चाहती हूं लेकिन साउथ की फ़िल्में करती रहूंगी क्योंकि वहां पहले से मेरा बेस है। मुझे डेली सोप ड्रामा करने से भी कोई ऐतराज़ नहीं है अगर मुझे कोई दिलचस्प किरदार ऑफर किया जाता है”।\nनिक्की ने कहा कि उन्हें पता है वो एक ग्रेट परफॉर्मर हैं और सही मौके का इंतज़ार कर रही हैं। निक्की से जाब पूछा गया कि क्या वो एकता कपूर के पॉपुलर फ्रेंचाइजी ‘नागिन’ में काम करना चाहेंगी तो उन्होंने बताया कि उनमें एक्सप्रेशंस की भरमार है और ड्रामा करना पसंद है तो क्यों नहीं। निक्की ने कहा कि एकता के लिए काम करने का मौका कोई क्यों छोड़ेगा!\nअनुराग कश्यप और तापसी पन्नू 'दोबारा' के लिए आये एक साथ


टी20 विश्व कप में वेस्टइंडीज और बांग्लादेश के बीच मुकाबला आज, हारने वाली टीम होगी बाहर दोपहर 3.30 बजे शुरू होगा मैच – Indias News\nadmin 28 Oct 2021 6:12 PM\t127 Views\nशारजाह . मौजूदा चैंपियन वेस्टइंडीज के लिए टी20 विश्व कप क्रिकेट अभी तक अच्छा नहीं रहा है और उसे अपने दोनो ही शुरुआती मुकाबलों में हार का सामना करना पड़ा है. ऐसे में वह बांग्लादेश के खिलाफ शुक्रवार (Friday) को होने वाले सुपर 12 के ग्रुप एक के अहम मुकाबले में किसी भी हाल में जीत दर्ज कर सेमीफाइनल के लिए अपनी संभावनाएं बरकरार रखने उतरेगी. वहीं इस मैच में हारने वाली टीम मुकाबले से बाहर हो जाएगी.\nवेस्टइंडीज को जहां अब तक पहले दो मैच में इंग्लैंड और दक्षिण अफ्रीका से हार का सामना करना पड़ा जबकि बांग्लादेश को इंग्लैंड और श्रीलंका ने हराया है. ऐसे में सेमीफाइनल में पहुंचने की उम्मीदें बनाये रखने ये दोनो ही टीम इस मैच में जीत के लिए पूरी ताकत लगा देंगी. वेस्टइंडीज की टीम का इस मैच में पलड़ा भारी नजर आता है हालांकि उसे अपनी बल्लेबाजी को बेहतर करना होगा. इंग्लैंड के खिलाफ वह केवल 55 रन बना पायी थी.\nवेस्ट इंडीज के बल्लेबाजों ने पहले मैच में आक्रामण शॉट लगाने के प्रयास में अपने विकेट गंवा दिये. वहीं दूसरे मैच में भी उसके बल्लेबाजों ने सबक नहीं लिया. इस मैच में सिमन्स की जगह रोस्टन चेज को लिया जा सकता है क्योंकि रोस्टन ने अफगानिस्तान के खिलाफ अभ्यास मैच में नाबाद 54 रन बनाये थे. वह बल्लेबाजी के साथ ही स्पिन गेंदबाजी भी करते हैं.\nवहीं ऑलराउंडर जैसन होल्डर के शामिल होने से टीम की बल्लेबाजी और गेंदबाजी बेहतर होगी. होल्डर ने आईपीएल (Indian Premier League) में बल्लेबाजी के अलावा अच्छी गेंदबाजी की थी. वहीं दूसरी ओर बांग्लादेश टीम टीम के प्रदर्शन में निरंतरता की कमी रही है हालांकि उसने अभ्यास मैचों में अच्छा प्रदर्शन किया था. अपने पिछले पांच मैचों में से वह केवल दो में जीत दर्ज कर पायी है. सौम्य सरकार, मोहम्मद नईम, लिटन दास, शाकिब अल हसन, महमुदुल्लाह और मुशफिकुर रहीम के रूप में बांग्लादेश के पास प्रतिभाशाली बल्लेबाज हैं पर उसके गेंदबाजों का प्रदर्शन अब तक अच्छा नहीं रहा है और इस क्षेत्र में उसे सुधार करना होगा. उसकी गेंदबाजी में लय की कमी दिखी. वेस्टइंडीज के खिलाफ जीत के लिए उसके स्पिनरों की बेहतर प्रदर्शन करना होगा.\nवेस्टइंडीज : कीरोन पोलार्ड (कप्तान), निकोलस पूरण, ड्वेन ब्रावो, रोस्टन चेज, आंद्रे फ्लेचर, क्रिस गेल, शिमरोन हेटमायर, एविन लुईस, जैसन होल्डर, लेंडल सिमंस, रवि रामपॉल, आंद्रे रसेल, ओशेन थॉमस, हेडन वॉल्श जूनियर, अकील हुसैन.\nबांग्लादेश : महमूदुल्लाह (कप्तान), लिटन दास, मोहम्मद नईम, महेदी हसन, शाकिब अल हसन, सौम्य सरकार, मुशफिकुर रहीम, नूरुल हसन, अफीफ हुसैन, नसुम अहमद, तस्कीन अहमद, शमीम हुसैन, मुस्तफिजुर रहमान, मोहम्मद सैफुद्दीन और शोरफुल इस्लाम.\nPrevious हिमाचल के मुख्य सचिव ने मंडी संसदीय क्षेत्र में उप-चुनाव की तैयारियों का जायजा लिया\nNext वानखेड़े की पत्नी क्रांति बोली- हमें हर दिन लोगों के सामने किया जा रहा अपमानित


ऑनलाइन क्लास के लिए सरकार दे रही है3महीने का फ्री रिचार्ज! ऐसे मैसेज पर क्लिक करने से पहले जान लें इसकी पूरी सच्चाई - Alert government offering months free internet for online classes is completely fake do not click them - Latest News & Updates in Hindi at India.com Hindi\nऑनलाइन क्लास के लिए सरकार दे रही है3महीने का फ्री रिचार्ज! ऐसे मैसेज पर क्लिक करने से पहले जान लें इसकी पूरी सच्चाई\nकुछ समय से WhatsApp पर एक मैसेज वायरल हो रहा है जिसमें सरकार द्वारा ऑनलाइन क्लास के लिए3महीने का फ्री रिचार्ज देने की बात कही गई है. लेकिन यह मैसेज पूरी तरह फेक है.\nPublished: June 4, 2021 1:40 PM IST\nदेश में कोरोनावायरस से बचने के लिए लॉकडाउन का सहारा लिया गया और आज अधिकतर लोग वर्क फ्रॉम होम कर रहे हैं. यहां तक स्कूल और कॉलेज बंद होने की वजह से बच्चों की पढ़ाई का नुकसान न हो इसलिए उन्हें ऑनलाइन क्लासेज दी रही हैं और यह सब तकनीक के कारण ही संभव हो पाया है. तकनीक ने इस परेशानी के दौर में भी एक-दूसरे को जोड़कर रखा है. लेकिन कई ऐसे लोग है कि ऑनलाइन क्लास के नाम पर लोगों को ठग रहे हैं. पिछले दिनों इंस्टैंट मैसेजिंग ऐप WhatsApp पर एक मैसेज काफी वायरल हो रहा था जिसमें कहा गया था कि सरकार ऑनलाइन क्लास के लि ए3महीने का रिचार्ज बिल्कुल फ्री दे रही है. लेकिन अब इस मैसेज की पूरी सच्चाई सामने आ गई है.Also Read - WhatsApp में आया एक मजेदार फीचर, अब iOS से एंड्राइड में चैट ट्रांसफर करना होगा आसान\nWhatsApp पर हो रहा है वायरल\nWhatsApp पर इन दिनों एक मैसेज काफी वायरल हो रहा है. इस मैसेज में दावा किया गया है कि सरकार ऑनलाइन क्लास के लिए3महीने के लिए 100 मिलियन उपयोगकर्ताओं को फ्री इंटरनेट सर्विस प्रदान कर रही है. इसके साथ ही मैसेज में एक लिंक भी दिया गया है और लिखा है कि इस लिंक पर क्लिक करके आप भी फ्री इंटरनेट सर्विस प्राप्त कर सकते हैं. मैसेज में दिए गए लिंक पर क्लिक करने पर फर्जी वेबसाइट ओपन होती है जिसमें प्रधानमंत्री नरेंद्र मोदी की फोटो दी गई है और साथ ही यह दावा किया गया है कि यूजर्स अपने टेलिकॉम ऑपरेटर का चयन कर तीन महीने के लिए फ्री इंटरनेट सर्विस प्राप्त कर सकते हैं. Also Read - WhatsApp यूजर्स को लगा तगड़ा झटका, कंपनी ने बैन किए 30 लाख से ज्यादा अकाउंट, जानिए वजह\nपूरी तरह फर्जी है यह मैसेज\nऑनलाइन क्लास के नाम पर WhatsApp पर वायरल हो रहा यह मैसेज पूरी तरह फेक है. वहीं अब Press Information Bureau (PIB) ने भी आधिकारिक ट्विटर अकाउंट पर इस मैसेज को लेकर एक पोस्ट शेयर किया है. जिसमें टेलिकॉम यूजर्स को चेतावनी देते हुए कहा गया है कि रचWhatsApp पर तीन महीने के फ्री रिचार्ज वाला यह मैसेज पूरी तरह से फर्जी है और इसमें दिए गए लिंक पर क्लिक न करें. भारत सरकार द्वारा ऐसी कोई घोषणा नहीं की गई है. ऐसी फर्जी वेबसाइट से सतर्क रहें. Also Read - Google Play Store पर मौजूद है नकली WhatsApp, डाउनलोड करने से पहले एक बार जरूर करें चेक\nFree internet serviceWhatsApp fake messagewhatsapp featureswhatsapp india\nPublished Date: June 4, 2021 1:40 PM IST\nJio के 11 रुपये वाले प्लान में मिल रहा है अधिक डाटा का लाभ, जानें डिटेल\n12,000 रुपये सस्ता हुआ फ्लैगशिप स्मार्टफोन Samsung Galaxy S20 FE, जानिए नई कीमत और स्पेसिफिकेशन्स


India at risk of food shortage due to climate change: Study hindi\nजलवायु परिवर्तन की वजह से भारत में हो सकती है खाद्यान की कमी: अध्ययन\nअध्ययन के अनुसार एशिया, अफ्रीका और दक्षिण अमेरिका के 122 विकासशील देशों पर गौर किया गया है. ब्रिटेन के एक्जेटर विश्वविद्यालय के शोधकर्ताओं ने पता लगाया है कि कैसे जलवायु परिवर्तन विभिन्न देशों में खाद्य असुरक्षा के खतरे को और बढ़ा सकता है.\nCreated On: Apr 3, 2018 12:23 IST\nIndia at risk of food shortage due to climate change: Study\nजलवायु परिवर्तन से मौसम में होने वाले बदलाव से भारत समेत दुनिया के कई देशों में खाद्यान की कमी का जोखिम बढ़ता जा रहा है. इस बात का खुलासा ‘फिलोस्पिकल ट्रांजैक्शन आफ द रायल सोसाइटी ए’ नाम की पत्रिका में प्रकाशित अध्ययन में किया गया है.\nअध्ययन से संबंधित मुख्य तथ्य:\n• वैश्विक तापमान में2डिग्री सेल्सियस की वृद्धि से गंगा में प्रवाह दोगुने से अधिक हो सकता है.\n• अध्ययन के अनुसार कुछ क्षेत्रों खासकर भारत और बांग्लादेश में बाढ़ प्रकोप की अवधि चार दिन या उससे अधिक बढ़ेगी. यह प्रभाव कुछ हद तक सभी संबंधित देशों पर पड़ेगा.\n• शोध के अनुसार दक्षिणी अफ्रीका तथा तथा दक्षिण अमेरिका के देशों के सूखे से प्रभावित होने की आशंका है.\n• तापमान में वृद्धि से औसतन नमी की स्थिति बढ़ेगी. बाढ़ से खाद्य उत्पादन प्रभावित होगा लेकिन कुछ क्षेत्रों में बार-बार सूखे से भी कृषि प्रभावित होगी. बाढ़ वाली स्थिति का सर्वाधिक प्रभाव दक्षिण और दक्षिण पूर्व एशिया में पडऩे की आशंका है.\n• अध्ययन अनुसार यदि तापमान में 1 से4डिग्री सेल्सियस तक वृद्धि होती है तो खाद्य पदार्थों के उत्पादन में 24 से 30 प्रतिशत तक की कमी आ सकती है.\n• भारत में चावल के उत्पादन में तापमान बढ़ने से वर्ष 2020 तक6से7प्रतिशत की कमी होगी जबकि गेहूँ के उत्पादन में वर्ष 2020 तक5से6प्रतिशत, आलु के उत्पादन में वर्ष 2020 तक तीन प्रतिशत तथा सोयाबीन के उत्पादन में3से4प्रतिशत की कमी होने का अनुमान है.\n• शोधकर्ताओं ने अपने अध्ययन में जलवायु परिवर्तन से मौसम में बदलाव और उसका खाद्यान की उपलब्धता और खाद्य असुरक्षा पर पड़ने वाले प्रभाव का आकलन किया है.\n• अगर वैश्विक तापमान में वृद्धि को 1.5 डिग्री सेल्सियस पर सीमित किया जाता है, 76 प्रतिशत विकासशील देशों में इसका प्रभाव तापमान में2डिग्री सेल्सियस की वृद्धि से होने वाले नुकसान के मुकाबले अपेक्षाकृत काफी कम होने की संभावना है.\n• तापमान में वृद्धि से औसतन नमी की स्थिति बढ़ेगी. बाढ़ से खाद्य उत्पादन प्रभावित होगा लेकिन कुछ क्षेत्रों में बार-बार सूखे से भी कृषि प्रभावित होगी.\n• बाढ़ वाली स्थिति का सर्वाधिक प्रभाव दक्षिण और दक्षिण पूर्व एशिया में पड़ने की आशंका है.\nभारत के संदर्भ में यह चेतावनी इसलिए भी ज्यादा महत्वपूर्ण है क्योंकि भारतीय अर्थव्यवस्था की आधारशिला कृषि है. तापमान वृद्धि से समुद्रों का जलस्तर बढ़ जाएगा जिससे तटीय इलाकों में रहने वाले करोड़ों लोगों की आजीविका प्रभावित होगी. जलवायु परिवर्तन से फसलों की उत्पादकता ही प्रभावित नहीं होगी उनकी गुणवत्ता पर भी नकारात्मक प्रभाव पड़ेगा. जलवायु परिवर्तन से कीट और रोगों की मात्रा बढ़ेगी.\nयह भी पढ़ें: फिक्स्ड ब्रॉडबैंड स्पीड में भारत 67वें स्थान पर: ऊकला


ByAbhijeet Posted on August 24, 2019 April 26, 2022 Guides\nDriving Licence किसी भी वाहन को चलाने के लिए ज़रुरी होता है. अगर आपके पास अभी तक ड्राइविंग लाइसेंस नहीं है तो आप ऑनलाइन तरीके से अपना driving licence निकाल सकते है. लेकिन अगर आपने driving licence निकाला है पर वह खो गया है तो आपको बड़ी परेशानी का सामना करना पड़ सकता है. बिना driving licence वाहन चलाने पर आपको चलान भरना पड़ेगा (आप यह ट्रैफिक traffic चलान ऑनलाइन pay कर सकते है). किसी भी प्रकार की परेशानी ना करनी पड़े इसी लिए आपसे अनुरोध की duplicate driving licence निकाल ले. आज के यह गाइड में इसी के बारे में विस्तार में बताया गया है. लेख में duplicate driving licence kaise nikale इसकी सभी जानकारी Hindi में विस्तार में और आसान शब्दों में बताई गई है.\nOnline duplicate driving licence निकालने के लिए ज़रूरी दस्तावेज़\nऑनलाइन डुप्लीकेट ड्राइविंग लाइसेंस कैसे निकाले? Online Duplicate Driving licence kaise nikale hindi me puri jaankari\nA. Duplicate Driving Licence निकालने के लिए वेबसाइट खोले\nB. Driving Licence number दर्ज करे और डिटेल्स अपडेट करे.\nC. डुप्लीकेट लाइसेंस क्यों निकलना चाहते ही इसका कारण चुने\nD. ऑनलाइन पेमेंट करे\n1. Driving licence का नंबर.\n2. फ़ोन या कंप्यूटर में driving लाइसेंस की photo copy या image.\n3. Driving Licence बनाते समय दिया गया mobile number आपके पास रखे.\n4. आपकी जन्म तिथि.\n5. Debit Card/Credit Card/Net banking – ऑनलाइन payment करने के लिए\nनीचे दी गई जानकारी से आप आसानी से अपने फ़ोन या कंप्यूटर से घर बैठे अपना ड्राइविंग लाइसेंस फिर से निकाल सकते है.\nStep 1: सबसे पहले अपने फ़ोन या कंप्यूटर में परिवहन की वेबसाइट को खोले – https://sarathi.parivahan.gov.in/sarathiservice/stateSelection.do\nStep 2: दिखाई गई लिस्ट से अपने राज्य का नाम चुने.\nStep 3: अब अगले पेज में से बाएँ दिशा में एक menu दिख जाएगा. यह menu में से Apply Online विकल्प पर क्लिक करे.\nStep 4: अब विकल्प के नीचे कुछ और विकल्प दिखाए जाएँगे. वह लिस्ट में से Services on Driving Licence (Renewal/Duplicate/Aedl/Others) पर क्लिक करे.\nStep 5: अगले पेज से अब कुछ निर्देश दिखाए जायेंगे. सभी निर्देश पढ़े और Continue बटन पर क्लिक करे.\nStep 6: अगले पेज में अपना driving licence number, सही सही दर्ज करे. number दर्ज करते ही आपको आपके लाइसेंस की पूरी डिटेल्स दिख जायेगी. सभी जानकरी सही होने पर Conformed that the above Driving Licence details are mine यह विकल्प से Yes चुने.\nStep 7: इसी पेज पर अब date of birth, अपना राज्य, RTO का नाम और PIN code यह सभी जानकारी दर्ज करे और Continue button पर क्लिक करे.\nStep 8: अगले step में आप driving licence अपडेट कर सकते है. यहाँ पर आप अपना mobile number, एड्रेस का कुछ भाग ( जैसे गाव, तहसील) और आपकी निजी जानकारी ( जैसे रक्तगट, आपका शिक्षण आदि) अद्यावत कर सकते है. (ध्यान रखे की यह पेज में * की गई जानकरी दर्ज करना अनिवार्य है). सभी जानकारी दर्ज करने के बाद आप Continue बटन पर क्लिक कर सकते है.\nStep 9: अगले पेज में अब आपको कुछ विकल्प दिखाए जायेंगे जो आप ऑनलाइन कर सकते है. यहाँ से ISSUE OF DUPLICATE DL विकल्प के सामने tick mark कर दे और Proceed बटन पे क्लिक करे.\nStep 10: अब अगले screen से duplicate driving licence क्यों निकलना चाहते है इसका कारण चुने और रिमार्क के डिटेल्स लिखे.\nStep 11: इसी screen पर पर अब declare की statement पढ़े और tick mark करे, captcha code सही सही दर्ज करे और Continue बटन पर क्लिक करे. आपके mobile number पर भी इसके बारे में SMS के द्वारा बताया जायेगा.\nStep 12 : अब स्क्रीन पर आपको एक Bar code और application number दिखाया जायेगा. स्क्रीन को कुछ नीचे स्क्रॉल करने पर दिए गए बटन से आप duplicate driving licence application फॉर्म की कॉपी save कर सकते है.\nStep 13: Next बटन पर क्लिक करे और अगले पेज में आपको payment process पूरी करनी है. आपको screen पर duplicate driving licence की fee दिखाई जाएगी. Payment gateway से SBI E Pay पर क्लिक करे और captcha code दर्ज करे.\nStep 14: Pay Now बटन पर क्लिक करे और आपकी बैंक डिटेल्स/कार्ड डिटेल्स दर्ज कर के process पूरी करे.\nकुछ ही दिन में आपके घर के पते पर पोस्ट के माध्यम से आपका duplicate licence मिल जाएगा. Duplicate Driving licence kaise nikale की प्रक्रिया आप यह 14 step में आसानी से पूरी कर सकते है.\nगाइड में ड्राइविंग लाइसेंस खो जाने पर नया कैसे निकाले के बारे में दी गयी जानकरी से आप आसानी से अपने घर बैठे फ़ोन या कंप्यूटर से ऑनलाइन तरीके से नया डुप्लीकेट लाइसेंस निकाल सकते है. अगर आपको Duplicate Driving licence kaise nikale बारे में किसी भी प्रकार का सवाल या परेशानी है तो हमें नीचे कमेंट में ज़रूर बताए.\nमेरा ड्राइविंग लाइसेंस पानी में गिर गया अब उस पर लाइसेंस नंबर दिखाई नहीं दे रहा क्या दूसरा लाइसेंस निकल सकता है\nजरूर मिलेगा, कृपया आप दिए गए निर्दोषों का अनुसरण कर के नया ड्राइविंग लाइसेंस प्राप्त कर सकते है।\nमुझे लाइसेंस चाहिए


Home » Big B\nबॉलीवुड के सीनियर सुपरस्टार अमिताभ बच्चन अपनी फिल्मों के साथ-साथ सोशलमीडिए पर भी खूब छाए रहते हैं. बिग बी अपने सोशल अकाउंट पर कभी अपनी फिल्मों से जुड़ी जानकारी देते हैं तो कभी अपनी निजी ज़िंदगी के बारे में बताते हैं . लेकिन अमिताभ बच्चन के इस बार के पोस्ट ने लोगों को हंसाया है. बिग बी ने इस बार एक चुटकुला शेयर किया है जो विराट और अनुष्का पर है…जिसे पढ़कर फैंस तो मज़े ले ही हैं शायद विराट और अनुष्का भी अपनी हंसी नहीं रोक पाएंगे.\nअमिताभ बच्चन ने अपनी एक रंगीन कपड़ों में तस्वीर इंस्टाग्राम अकॉउंट पर शेयर की इसके साथ ही अमिताभ बच्चन ने चुटकुला भी लिखा। अमिताभ बच्चन लिखा,’ रंग अभी तक उतरा नहीं ,और त्यौहार के चुटकुले बंद नहीं हुए. अनुष्का-विराट को पूरे सम्मान के साथ। इंग्लिश:अनुष्का के पास बहुत बड़ा अपार्टमेंट है. हिंदी:अनुष्का के पास विराट खोली है.’\nअमिताभ बच्चन के इस चुटकुले को पोस्ट करते ही लोगों ने भी उन्हें मज़ेदार रिप्लाई करना शुरू कर दिया. मशहूर टीवी एंकर मनीष पॉल ने लिखा ‘सर तुस्सी कमाल करते हो..’ बता दें कि विराट कोहली और अनुष्का शर्मा इसी साल जनवरी में बेटी वामिका के पेरेंट्स बने हैं. इसके बाद से ही ये कपल सुर्ख़ियों में बना हुआ है. जिसपर अमिताभ बच्चन ने भी चुटकुला बना दिया है.\nकई फॉलोवर्स ने भी बिग बी को अब तक होली के रंग में रंगे होने पर आड़े हांथों लिया और कहा…सर,अब तो ईस्टर आ गया. कुछ लोगों ने बिग बी को देर रात तक ना जागने की हिदायत भी दी. अमिताभ बच्चन के इस चुटकुले को पोस्ट करते ही लोगों ने भी उन्हें मज़ेदार रिप्लाई करना शुरू कर दिया. मशहूर टीवी एंकर मनीष पॉल ने लिखा ‘सर तुस्सी कमाल करते हो..’ कई फॉलोवर्स ने भी बिग बी को अब तक होली के रंग में रंगे होने पर आड़े हांथों लिया और कहा…सर,अब तो ईस्टर आ गया. कुछ लोगों ने बिग बी को देर रात तक ना जागने की हिदायत भी दी.\nबॉलीवुड में होली हमेशा से ही बड़े धूमधाम से मनाई जाती रही है. फिल्म इंडस्ट्री की उन्ही कुछ लोकप्रिय होली सेलिब्रेशन में अमिताभ बच्चन के घर की होली का जिक्र आता है. अमिताभ बच्चन के घर होली हमेशा एक उत्सव की तरह मनाई जाती रही हैं. लेकिन पिछले साल कोरोना वायरस के चलते होली के सभी आयोजन रोकने पड़े थे. पिछले साल की तरह इस साल भी कोरोना महामारी के कारण होली कई जगहों पर नहीं मनाई जा रही है. लेकिन होली की पुरानी यादों को ताजा करते हुए अमिताभ बच्चन ने अपने सोशल अकॉउंट पर होली की पुरानी तस्वीर पोस्ट कर लोगों को होली की शुभकामनायें दी हैं.\nअमिताभ बच्चन की इस ब्लैक एंड वाइट तस्वीर में उनके साथ जया बच्चन और बेटे अभिषेक बच्चन भी नज़र आ रहे हैं. अमिताभ बच्चन दोनों के साथ इस तस्वीर में होली के रंग में सराबोर दिखाई दे रहे हैं. इस तस्वीर में छोटे अभिषेक बच्चन को अमिताभ बच्चन ने अपने कन्धों पर बिठा रखा है. जया बच्चन को तो इस तस्वीर में पहचानना भी मुश्किल है.होली के रंगो के बीच ब्लैक एंड वाइट वाली इस तस्वीर को पोस्ट करते हुए अमिताभ बच्चन ने लिखा ,’रंग बरसे भीगे चुनर वाली … रंग बरसे…. होली है.’अमिताभ बच्चन के घर होली का त्यौहार काफी धूमधाम से मनाया जाता है. अमिताभ के इस पोस्ट के बाद उनके फैंस ने भी उनकी पुरानी तस्वीरें शेयर कर बिग बी को होली की शुभकामनाएं दीं.\nरंग बरसे भीगे चुनर वाली रंग बरसे ….!!!\nखूबसूरत यादें और सुनहरे पल यादगार ❤😍\nहोली की हार्दिक शुभकामनाएं और बधाई अमित जी आपको और पूरे परिवार को ❤💚💙💜💛🧡💖 रंगो का त्योहार सबके जीवन में खुशियां लेकर आए 🙏💐🌷🤗 pic.twitter.com/6SbctmDeVH\n— Ratna EF❤ (@StLouisgirl123) March 28, 2021\nअमिताभ बच्चन ने होली से एक दिन पहले होलिका दहन का पर्व भी मानते हुए अपने फैंस को इस मौके की बधाई दी थी साथ ही टीम इंडिया के जीत पर ख़ुशी जताई थी.\nवैसे होली और अमिताभ बच्चन का पुराना नाता भी रहा है. अमिताभ बच्चन के सुपरहिट होली गाने आज भी होली के त्यौहार पर खूब बजाये जाते हैं. इनमे सबसे खासतौर पर बजाय जाता है अमिताभ बच्चन की फिल्म सिलसिला का रंग बरसे गीत..अमिताभ बच्चन की फिल्म बाग़बान का होली खेले रघुबीरा भी काफी लोकप्रिय गीत है जिसे लोग होली के मौके पर जरूर बजाते हैं. इस बार भले ही पिछले साल की तरह होली के रंग में भंग पद गया हो गया हो लेकिन बिग बी ने पुरानी यादों के साथ ही होली मनाकर अपने फैंस को होली विश कर दिया है.\nमहानायक अमिताभ बच्चन की बेटी श्वेता बच्चन का आज जन्मदिन है. इस ख़ास मौके पर बिग बी बेटी को शुभकामनाएं देने के लिए फैन्स को धन्यवाद कहा और बेटी के लिए लिखा ये मैसेज…\nबचपन की तस्वीरों के साथ अमिताभ बच्चन ने बेटी श्वेता बच्चन को जन्मदिन की बधाई\nआज बिग बी की लाड़ली श्वेता बच्चन का जन्मदिन है. इस ख़ास मौके पर महानायक अमिताभ बच्चन ने बेटी को जन्मदिन की बधाई देते हुए उनकी बचपन की कुछ तस्वीरें सोशल मीडिया पर शेयर की हैं. बिग बी ने श्वेता बच्चन के जन्मदिन पर इंस्टाग्राम पर ये तस्वीर शेयर की है:\nख़ास बात ये है कि फैन्स ने ट्विटर पर श्वेता बच्चन की कई फोटोज़ शेयर करके उन्हें जन्मदिन की बधाई दी है. फैन्स का ये प्यार देखकर बिग बी ने बेटी को शुभकामनाएं देने के लिए फैन्स को धन्यवाद कहा. साथ ही अमिताभ बच्चन ने फैन्स की ढेर सारी पोस्ट को रीट्वीट भी किया है.\nअमिताभ बच्चन ने बेटी श्वेता बच्चन को जन्मदिन की बधाई देते हुए उनकी बचपन की तस्वीरें भी शेयर की हैं. साथ ही बिग बी ने बेटी के नाम ये ख़ास मैसेज भी लिखा है, अमिताभ बच्चन ने ट्विटर पर अपनी पोस्ट में लिखा है, “बेटियां सबसे अच्छी होती हैं .. और श्वेता को शुभकामनाएं देने के लिए आप सभी का धन्यवाद!”\nT 3845 – daughters be the best .. and thank you all for the greetings for Shweta .. ❤❤ pic.twitter.com/YSXu8HA9YD\n— Amitabh Bachchan (@SrBachchan) March 16, 2021\nअमिताभ बच्चन ने फैन्स की इन पोस्ट को रीट्वीट किया है.\n— EF❤Ashok Mistry™ (@ashokmistry4545) March 16, 2021\nHappy Birthday 🎉🎉 pic.twitter.com/fNIKKXwzq8\n— Soham Boricha 🆎EF (@SohamBoricha_AB) March 16, 2021\nHappy Birthday Shweta'Di\nSir'Ji 🙏 pic.twitter.com/sLOZTu2Mm6\n— 🆎'ISRAIL (@israilbachchan) March 16, 2021\nखुशबू की हलचल है बेटी, आने वाला कल है बेटी\nदरिया की कलकल है बेटी, कभी नहीं निर्बल है बेटी\nईश्वर की अरमान है बेटी, मां-बाबुल की मान है बेटी\nबोझ नहीं आसान है बेटी, दो कुल की अभिमान है बेटी\nघर-आंगन की शान है बेटी …..\nHappy Birthday Shweta Ji 🎂💐 pic.twitter.com/3GkNqoBSpM\nसदी के महानयक अमिताभ बच्चन का स्वास्थ्य अक्सर बनता बिगड़ता रहा है,और उनके फैंस का दिल घबराहट से धड़कता रहता है. इसके पीछे खास वजह है बिग बी की ख़राब तबियत। पहली बार नहीं है जब अपनी सेहत की खबर देकर बिग बी ने सबको परेशानी में डाल दिया है. इससे पहले कई बार अमिताभ बच्चन की तबियत ख़राब हो चुकी है कई बार अमिताभ बच्चन को सर्जरी करवानी पड़ी है.और पूरी दुनिया में उनके फैंस ने उनकी सेहत के ठीक होने के लिए दुआएं और प्रार्थनाएं की हैं.काफी दर्दनाक है बिग बी की बिगड़ती तबियत की जर्नी।\nफिल्म ‘कुली’ की शूटिंग के दौरान लगी चोट –अमिताभ बच्चन की सेहत बिगड़ने का सिलसिला शुरू हुआ साल 1982 से जब अमिताभ बच्चन फिल्म ‘कुली’ की शूटिंग कर रहे थे. 26 जुलाई 1982 को फिल्म ‘कुली’ की दौरान अमिताभ बच्चन और एक्टर पुनीत इस्सर के बीच एक फाइट सीन फिल्माया जा रहा था इसी दौरान पुनीत के कारण अमिताभ बच्चन के पेट में जोरदार मार लगी और उन्हें अस्पताल में भर्ती करना पड़ा. अस्पताल में अमिताभ की तबियत इतनी ख़राब हो गयी कि उनके बचने की उम्मीद लगभग ख़त्म थी. अमिताभ ने ही एक इंटरव्यू के दौरान बताया था कि डॉक्टर्स ने उन्हें वेंटीलेटर पर भेजने से कुछ मिनटों पहले ‘क्लिनिकली डेड’ तक घोषित कर दिया था. अमिताभ बच्चन कोमा में चले गए थे.\nअस्पताल के बाहर और पूरी दुनिया में अमिताभ बच्चन के ठीक होने की दुआएं मांगे जाने लगीं. लोगों ने अपने घरों में अमिताभ बच्चन के लिए हवन और पूजा भी करवाई. मंदिरों और मस्जिदों में उनके लिए कई मन्नतें मांगी गयीं. अमिताभ बच्चन की सेहत के लिए लोग प्रार्थनाएं कर रहे थे और अस्पताल में अमिताभ मौत से लड़ रहे थे. अमिताभ बच्चन की इस दौरान कई सर्जरी भी हुई. आखिरकार लोगो की प्रार्थनाओं का असर हुआ और अमिताभ बच्चन2अगस्त 1982 को कोमा से बाहर आए. अमिताभ के होश में आने के बाद पुरे देश ने राहत की सांस ली. अमिताभ के अस्पताल के बाहर और घर पर लोगों का जनसैलाब उमड़ पड़ा था. बताया जाता है कि अमिताभ बच्चन को लगभग 200 डोनर्स से 60 बोतल खून भी चढ़ाया गया था.\nअमिताभ की छोटी आंत का ऑपरेशन-साल 2005 में अमिताभ बच्चन को मुंबई के लीलावती अस्पताल में भर्ती करवाया गया. अस्पताल में अमिताभ बच्चन की छोटी आंत का ऑपरेशन किया गया. ख़बरें थी कि अमिताभ बच्चन की छोटी आंत के हिस्से ‘डायवर्टिकुलिटिस’ नामक चिकित्सा स्थिति का इलाज करने के लिए सर्जरी की गयी. इस बीमारी में छोटी आंत की कोशिकाएं कमजोर होती हैं कारण कई पाउच बन जाते हैं और वो सूजन या संक्रमण का कारण बनते हैं.\nपेट में उठे दर्द के लिए फिर हुए भर्ती-साल 2008 में कुछ पुराने स्वास्थ्य कारणों से बिग बी फिर अस्पताल में भर्ती हुए. बिग बी को पेट में अचानक उठे दर्द के कारण अस्पताल में भर्ती किया गया.\nलिवर की समस्या के कारण फिर पहुंचे अस्पताल-साल 2012 में अमिताभ बच्चन को एक बड़े ऑपरेशन के लिए फिर अस्पताल में भर्ती करवाया गया.उनका लिवर लगभग 75 प्रतिशत काम करने की स्थिति में नहीं था. ऑपरेशन के बाद उनकी तबियत में सुधारआया लेकिन लिवर की परेशानी से अब भी बिग बी लगातार जूझ रहे हैं. कहा जाता है कि अमिताभ बच्चन खाना काम और दवाइयां ज्यादा खाते हैं.\n‘ठग्स ऑफ हिंदुस्तान’ के दौरान हुई तकलीफ-साल 2018 में जब अमिताभ बच्चन जोधपुर में फिल्म ‘ठग्स ऑफ हिंदुस्तान’ की शूटिंग कर रहे थे तब बिग बी ने जो पोशाक पहनी थी उसके कारण उनके गर्दन और पीठ में बहुत तेज दर्द हुआ और उन्हें तुरंत डॉक्टर्स की एक टीम के साथ मुंबई रवाना किया गया. इसके बाद उनकी पत्नी जया बच्चन ने संसद भवन में एक बयान जारी कर बताया कि अमिताभ जी अब ठीक हैं और उनकी पीठ और गर्दन में अभी दर्द है.\nआँतों की समस्या के लिए फिर हुए भर्ती-अमिताभ बच्चन साल 2019 में एक बार फिर आंत की उसी समस्या से जूंझते हुए एक फिर अस्पताल में भर्ती हुए. अमिताभ बच्चन को3दिन के लिए अस्पताल में भर्ती किया गया था जहाँ उनकी आंत का इलाज किया गया.\nकोरोना से संक्रमित हुए बिग बी-साल 2020 में अमिताभ बच्चन कोरोना संक्रमित हो गए. कोरोना के कारण अमिताभ बच्चनकई दिनों तक अस्पताल में भर्ती रहे. इस दौरान उन्हें सांस लेने में तकलीफ जैसी कई सामना करना पड़ा. इस दौरान कुछ समय तक बिग बी आईसीयू में भी भर्ती रहे थे.2अगस्त 2020 को जब अमिताभ बच्चन की कोरोना रिपोर्ट नेगटिव आयीं तो उन्हें अस्पताल से छुट्टी मिली.\nखबरें है कि आँखों की सर्जरी कुछ देर पहले करवा कर बिग बी अब अपने घर में आराम कर रहे हैं जिससे उनके फैंस को भी राहत मिली है। बिग बी की बिगड़ती तबियत हमेशा ही सबके लिए चिंता का सबब बनती है. भारत ही नहीं अमिताभ बच्चन के चाहनेवाले पूरी दुनिया में हैं जो हर समय उनके सेहतमंद होने की प्रार्थनाएं करते रहते हैं.\nफोटो सौजन्य:अमिताभ ब्लॉग\nबॉलीवुड के महानायक अमिताभ बच्चन ने एक ब्लॉग लिखकर अपने फैंस को चिंता में दाल दिया था कि उनका स्वास्थ्य ठीक नहीं है और वे सर्जरी करवाने जा रहे हैं. इसके बाद से उनके फैंस उनकी तबियत को लेकर काफी परेशान हो गए थे. लेकिन ताजा ख़बरों की माने तो बिग बी की तबियत बिलकुल ठीक है और बिग बी अपने घर पर आराम कर रहे हैं. है;हालाँकि ये साफ़ पता नहीं चल पाया है कि उन्हें क्या हुआ था और किस वजह से उनकी सर्जरी होनी थी या होने वाली है. लेकिन सूत्रों की माने तो अमिताभ बच्चन ने कैटेरेक्ट का ऑपरेशन करवाया है। और अब उनकी तबियत बिलकुल ठीक है अमिताभ बच्चन ने अपने ब्लॉग पर फिर कुछ तस्वीरें पोस्ट कर अपने फंस का उनकी शुभकामनाओं के लिए शुक्रिया अदा किया. बिग बी ने जो तस्वीरें अपने ब्लॉग पर पोस्ट की हैं उससे साफ़ पता चलता है कि उनकी आँखों की सर्जरी हुई है.उनकी आँखों के आसपास पट्टियां लगी हुईं हैं और आँखों के नीचे कुछ लाइन्स हैं. लेकिन अभी तक कहीं से भी उनके स्वास्थ्य की आधिकारिक पुष्टि नहीं हुई है.\nअपने ब्लॉग पर अमिताभ बच्चन ने जो तस्वीरें शेयर की हैं उनमे से कुछ तस्वीरों में वे अपनी आँखों पर जोर देते नज़र आ रहे हैं जिससे पता चलता है की उनकी आँखों में परेशानी है. खबरों की माने तो अमिताभ बच्चन ने कैटरेक्ट (मोतियाबिंद ) का ऑपरेशन करवाया है.जिसमे चिंता की बात नहीं हैं उनका ऑपरेशन सफल रहा. अपने इंस्टाग्राम अकॉउंट और अपने सोशल ब्लॉग पर तस्वीरें शेयर कर अमिताभ स्वास्थ्य का इशारा दिया है कि अब वे बिल्कुल ठीक हैं.\nअपने ब्लॉग पर अमिताभ बच्चन ने अपने फैंस को उनकी शुभकामनाओं के लिए शुक्रिया कहा है लेकिन बात है कि ब्लॉग में बिग बी ने जो तारीख लिखी है वो दो दिनों की है. ब्लॉग में 28 फरवरी और 1 मार्च का जिक्र है.\nअमिताभ बच्चन ने एक दिन पहले अपने ब्लॉग और इंस्टग्राम अकॉउंट पर अपनी तबियत के बारे में लिखकर लोगों को चिंता में डाल दिया था लेकिन अब ख़बरों की माने तो बिग बी की तबियत ठीक है और अब वे अपने घर पर आराम कर रहे हैं.\nबॉलीवुड के शहंशाह अमिताभ बच्चन अक्सर सोशल मीडिया पर एक्टिव रहते हैं। उनके लिखे ब्लॉग्स कभी गंभीर होते हैं तो कभी लोगों को अपने ह्यूमर से हंसा भी देते हैं लेकिन अमिताभ बच्चन के लिखे एक ब्लॉग और ट्वीटर पोस्ट नेउनके फैंस को गहरी चिंता में डाल दिया है. इस पोस्ट और ब्लॉग से पता चलता है कि अमिताभ बच्चन की तबियत बिगड़ गयी है.अमिताभ के पोस्ट से पता लग रहा है कि उनकी तबियत काफी है और उनकी सर्जरी भी हो सकती है. अपने ब्लॉग में अमिताभ बच्चन ने सिर्फ एक लाइन में लिखा, ‘मेडिकल कंडीशन….सर्जरी…. कुछ नहीं लिख सकता…. ‘\nअमिताभ बच्चन का ब्लॉग और पोस्ट पढ़ने के बाद से उनके फैंस के बीच चिंता की लहर सी आ गयी है. आपको बता दें कि अमिताभ बच्चन इससे पहले भी कई बार गंभीर अवस्था में अस्पताल में भर्ती हो चुके हैं. बहुत साल पहले पहली बार फिल्म ‘कुली’ की शूटिंग के दौरान अमिताभ बच्चन को गंभीर चोटें लग गयीं थीं जिसके कारण उनकी जान बड़ी मुश्किल से बचाई जा सकी थी. उस समय तो अमिताभ बच्चन मौत से लड़कर बाहर आ गए थे लेकिन आज भी फिल्म कुली के दौरान की चोट उन्हें परेशान करती रहती है.समय-समय पर अमिताभ बच्चन को अस्पताल में ख़राब तबियत के चलते भर्ती होना पड़ता है. इससे पहले अमिताभ बच्चन कोरोना पॉजिटिव भी हुए थे और अस्पताल में भर्ती हुए थे.\nजब से कोरोना का प्रकोप दुनिया पर पड़ा है फिल्म इंडस्ट्री में एक से एक बुरी ख़बरें सुनने को मिल रही हैं. पिछले साल कई दिग्गज फिल्मीं हस्तियों ने दुनिया को अलविदा कह दिया और अब अमिताभ बच्चन की तबियत बिगड़ने पर उनके फैंस काफी चिंतित हो गए हैं. अमिताभ बच्चन के जल्द ठीक होने की दुआएं उनके फैंस कर रहे हैं.\nकौन बनेगा करोड़पति गेम शो के ख़त्म होने के बाद भी बिग बी लगातार शूटिंग में बिजी हैं. अमिताभ बच्चन इन दिनों अजय देवगन के साथ फिल्म ‘मेडे’ की शूटिंग कर रहे हैं जिसकी तस्वीर उन्होंने अपने इंस्टग्राम अकॉउंट पर शेयर की,इन तस्वीरों के साथ बिग बी ने कुछ पुरानी यादें भी ताजा कीं। फिल्म ‘;मेडे’ के लोकेशन को याद करते हुए बिग बी ने लिखा की वे पहले भी इस लोकेशन पर शूटिंग कर चुके हैं. अमिताभ बच्चन की इन तस्वीरों में उनके पीछे नज़र आ रही पुरानी बिल्डिंग का लोकेशन उनकी एक फिल्म दीवार में भी शूट किया गया है. जिसमे बिग बी के साथ एक्टर शशि कपूर भी थे.\nसाल 1979 में इसी लोकेशन पर शूट हुई फिल्म ‘दीवार’ के उस सीन को याद करते हुए बिग बी ने लिखा, ‘समय में पीछे जाते हुए…मेरे पीछे दिख रही ये ईमारत… उसकी परछाई लेते हुए.. पुलिस अफसर शशि कपूर अपने भाई विजय को फिल्म ‘दीवार’ में ठीक इसी जगह पर शूट करते हैं…आज फिर इसी लोकेशन पर और उसी जगह पर फिल्म ‘मेडे’ की शूटिंग.. 42 साल बाद…1979 की दीवार से लेकर 2021 की ‘मेडे’ तक…काफी समय हो गया !! एक बार फिर बिग बी ने फिल्म दीवार की तस्वीर शेयर की और उसमे उन्होंने दीवार की फिल्म का साल 1975 लिखा. और पुरानी के साथ हाल की नयी तस्वीर को एडिट करके लगाया.\nअपनी नयी पोस्ट के साथ बिग बी ने लिखा.. दीवार 1975..मेडे 2021 पीछे समय में जाकर देखे तो…सेम कॉरिडोर.. सेम लोकेशन…मेरी कई फिल्मों की शूटिंग यहाँ कई बार हुई…लेकिन आज…यह बात सामने आयी… दरअसल अमिताभ बच्चन और शशि कपूर स्टारर सुपरहिट फिल्म ‘दीवार’ साल 1975 में ही रिलीज़ हुई थी लेकिन पहले अमिताभ बच्चन ने अपने पोस्ट में साल गलत लिखकर उसे नई पोस्ट में सुधार दिया. फ़िलहाल अमिताभ बच्चन फिल्म ‘मेडे’ की शूटिंग यहाँ कर रहे हैं फिल्म में अमिताभ के साथ अजय देवगन और रकुलप्रीत सिंह भी काम कर रहे हैं. अमिताभ बच्चन इससे पहले सुजीत सरकार की फिल्म ‘गुलाबो सीताबो’ में नज़र आये थे.जो कि डिजिटल प्लेटफार्म पर रिलीज़ हुई थी. फिल्म मेडे के अलावा बिग बी अयान मुखर्जी की फिल्म ‘ब्रह्मास्त्र’ और फिल्म ‘चेहरे’ में भी नज़र आएंगे. इसके अलावा अमिताभ बच्चन एक स्पोर्ट्स ड्रामा फिल्म ‘झुण्ड’ में भी दिखाई देंगे.\nबिग बी की ‘ज़िंदगी की चाय’\nअमिताभ बच्चन ने अपने सोशल मीडिया अकाउंट पर ज़िंदगी की चाय की रेसिपी बताकर अपने फैंस को काफी प्रभावित कर दिया है. बिग बी ने लिखा है, ‘थोड़ा पानी रंज का उबालिये, खूब सारा दूध खुशियों का, थोड़ी पत्तियां खयालों की, थोड़े ग़म को कूटकर बारीक़, हंसी की चीनी मिला दीजिये….उबलने दीजिये ख्वाबों को कुछ देर तक। यह ज़िंदगी की चाय है जनाब…इसे तसल्ली से कप में छानकर घूँट घूँट कर मज़ा लीजिये।\nअमिताभ बच्च्चन का हर अंदाज़ सबसे अलग होता है,उनकी कही हर बात सबको खूब प्रभावित करती है,बिग बी सोशल मीडिया पर खूब एक्टिव रहते हैं,और हमेशा नयी चीज़ें अपने अकाउंट पर पोस्ट करते रहते हैं. ज़िंदगी की इस चाय की रेसिपी का स्वाद भी उनके फैंस को खूब भा रहा है.\nबिग बी का फनी अंदाज़\nमास्क पहने बिग बी\nबिग बी कभी अपनी फनी पिक्स को शेयर कर लोगों के चेहरों पर मुस्कान बिखेरते हैं तो कभी मास्क पहनकर महामारी से लड़ने के लिए प्रोत्साहित और सचेत करते हैं। अक्सर देर रात या फिर सुबह जल्दी बिग बी सोशल मीडिया पर अपने सन्देश और तस्वीरें पोस्ट करना शुरू कर देते हैं. तस्वीरें पोस्ट करते ही उनकी पोस्ट वायरल हो जाती है.फ़िलहाल बिग बी के साथ उनके चाहने वाले भी ज़िंदगी की चाय की चुस्की का मज़ा ले रहे हैं.\nMost Popular in Big B


गुजरात: नितिन पटेल के इस्तीफे को लेकर सोशल मीडिया में अफवाह, देनी पड़ी सफाई - Gujarat nitin patel resign bjp patidar social media - AajTak\nसोशल मीडिया पर फैल रहे मैसेज के बीच नितिन पटेल ने खुद ट्वीट कर सफाई दी. उन्होंने कहा कि पिछले कुछ दिनों से मेरी प्रतिष्ठा और विश्वसनीयता को लेकर सोशल मीडिया पर अफवाह फैलाई जा रही है, मैं कार्यकर्ताओं से अपील करूंगा कि इसे सत्य ना मानें.\nनितिन पटेल (फाइल)\nअहमदाबाद, 25 मई 2018, अपडेटेड 01:48 IST\nगुजरात में इन दिनों सोशल मीडिया पर फैल रही एक खबर ने राजनीति को पूरी तरह से गर्मा दिया है. राज्य के उपमुख्यमंत्री नितिन पटेल के इस्तीफे को लेकर सोशल मीडिया पर लगातार खबरें फैल रही हैं. इस बीच बीजेपी के कुछ लोगों का कहना है कि नितिन पटेल को पार्टी से भी निकाला जा सकता है, क्योंकि सरकार में पद को लेकर उन्होंने जो मांग रखी थी उससे बीजेपी अध्यक्ष अमित शाह नाराज हैं.\nहालांकि, बीजेपी के सूत्रों का ये भी मानना है कि अगर नितिन पटेल से डिप्टी सीएम का पद वापस लिया जाता है तो वह पार्टी से इस्तीफा दे सकते हैं. और उनके साथ करीब 12 पाटीदार विधायक और कुछ नाराज विधायक भी पार्टी छोड़ सकते हैं.\nअगर ऐसा होता है तो बीजेपी के लिए 2019 में मुश्किलें बढ़ सकती हैं. यही कारण है कि बीजेपी अभी से ही डैमेज को कंट्रोल करने की स्थिति में आ गई है.\nगौरतलब है कि पिछले साल गुजरात चुनाव के बाद जब सरकार में मंत्रिपरिषद गठन की बात आई तो नितिन पटेल नाराज हो गए थे. नितिन पटेल अच्छा मंत्रालय ना मिलने से नाराज थे, जिसके बाद पार्टी ने उन्हें उपमुख्यमंत्री बनाया और महत्वपूर्ण मंत्रालय भी सौंपे गए.


सपा समर्थकों की हालत 'इश्क में धोखा खाए आशिकों जैसी\nHome > उत्तर प्रदेश > सपा समर्थकों की हालत इश्क में धोखा खाए आशिकों जैसी\n'लखनऊ। लोकसभा चुनाव के परिणाम के बाद समाजवादी पार्टी के समर्थकों की हालत 'इश्क में धोखा खाए आशिकों जैसी' हो गयी है। चुनाव से पहले समर्थक जिस गर्मजोशी...\nAdmin1 | Updated on:28 May 2019 9:30 AM GMT\n'लखनऊ। लोकसभा चुनाव के परिणाम के बाद समाजवादी पार्टी के समर्थकों की हालत 'इश्क में धोखा खाए आशिकों जैसी' हो गयी है। चुनाव से पहले समर्थक जिस गर्मजोशी से 'अखिलेश भईया पर जवानी कुर्बान' कहते नहीं थकते थे, वही परिणाम के बाद मानों गम के रसातल में जा डूबे हैं। 'भईया' पर तो अपनी जवानी कुर्बान कर दिए लेकिन इस कुर्बानी को अखिलेश संभाल नहीं पाए। समर्थकों की कुर्बानी बर्बाद हो गई। ऐसे में गली-चौराहा, नुक्कड़ से लेकर सोशल मीडिया पर इनकी खामोशी को महसूस किया जा सकता है। वह अपने दर्द को किसी से साझा करने की भी हिम्मत नहीं जुटा पा रहे हैं। महागठबंधन के बैनर तले बसपा के साथ सपा का आना और चुनाव में बुरी हार को देखा जाए तो इन पर बत्ती गुल मीटर चालू फिल्म का एक गीत सटीक बैठ रहा है कि ''क्या से क्या हो गए देखते देखते।''\nमशहूर शायर जिगर मुरादाबादी का एक शेर है कि ''ये इश्क़ नहीं आसाँ इतना ही समझ लीजे, इक आग का दरिया है और डूब के जाना है।'' हालांकि शायर आश्वस्त नहीं है कि इश्क के इस दरिया में डूब के जाने के बाद कुछ हासिल होगा भी या नहीं। ठीक ऐसा ही हाल रहा अबकी लोकसभा चुनाव में सपा-बसपा गठबंधन का। यह गठबंधन भी एक दरिया था। जिसमें सपा व बसपा को डूबकर पार जाना था। लेकिन जा नहीं पाए। मायावती का पीएम बनने का सपना एकबार फिर चूर-चूर हो गया। वहीं, अखिलेश यादव के मनमुताबिक भी कुछ हो नहीं पाया। वह नरेन्द्र मोदी के इतर न जाने किसे पीएम बनाने का सपना संजोए थे।\nनरेन्द्र मोदी के नेतृत्व में भाजपा की एनडीए सरकार दोबारा 30 मई को गठित हो जाएगी। मोदी के हिन्दुत्व, राष्ट्रवाद, विकासवाद के आगे सभी दल धराशायी हो गये। 'मांगे मौत नहीं मिलती' जैसी सभी का हाल हो गया है। होना लाजमी भी है। सपा-बसपा गठबंधन से महापरिवर्तन का दावा करने वाले सपा अध्यक्ष अखिलेश यादव मोदी की सुनामी में कहीं दूर बहकर टिक गए गये हैं। वह मात्र अपनी (आजमगढ़) और अपने पिता पूर्व मुख्यमंत्री मुलायम सिंह यादव (मैनपुरी) की ही लाज जैसे-तैसे बचा पाए हैं। जबकि कन्नौज से चुनावी मैदान में उतरी उनकी पत्नी डिम्पल यादव, बंदायू से धमेन्द्र यादव और फिरोजाबाद से अक्षय कुमार हार गये हैं। मुलायम परिवार के इन तीन महारथियों को शिकस्त मिलने से समर्थकों में काफी मायूसी है। खास तौर से कथित भाभी डिम्पल व भईया धमेन्द्र यादव की हार से। वैसे तो पूरी सपा का प्रदर्शन खराब है, लेकिन आम चर्चा तो यही है कि कम से कम अपना परिवार तो बचा लिए होते।\nऐसे में पार्टी के खिलाफ चल रही चर्चाओं से निपटने की शक्ति सपा समर्थकों में दिख नहीं रही है। सोशल मीडिया से तो ऐसे गायब हैं, जैसे गदहा के कान में मधुमक्खी डाल देने पर गदहा सरपट यहां-वहां भागने लगता है। सोशल मीडिया पर अखिलेश यादव की भी सक्रियता खास नहीं है। 24 मई के बाद उन्होंने कल यानी 27 मई को एक ट्वीट किया। जबकि इससे पहले भाजपा को घेरने के लिए अखिलेश दिनभर में दो-चार पोस्ट साझा कर देते थे। अखिलेश की खामोशी भी समर्थकों के लिए चिंता का सबब है।\nआजमगढ़ से अखिलेश के खिलाफ मैदान में उतरे भाजपा उम्मीदवार मशहूर अभिनेता दिनेश लाल यादव निरहुआ का दावा है कि सपा को करारी हार उनके वजह से मिली है। वह अखिलेश को आजमगगढ़ में उलझाकर बाकी के सीटों से उनका ध्यान हटाने में कामयाब हो गये हैं। वहीं, सपा समर्थक निरहुआ के भाजपा से चुनाव लड़ने को लेकर भी काफी हतोत्साहित हैं, उनका तर्क है कि सपा यादवों के हित के लिए है और निरहुआ को यहीं रहना चाहिए। लेकिन भाजपा के बहकावे में आकर निरहुआ ने धोखा दे दिया। निरहुआ को भाजपा में जाना भी इनके लिए परेशानी का सबब है।\nबलिया निवासी सपा के कट्टर समर्थक विष्णु यादव अखिलेश को आईना दिखाते हुए सोशल मीडिया पर लिखते हैं कि ''मोदी से लाख विरोधाभास है, लेकिन प्रधानमंत्री रहते बिजी शेड्यूल में भी अपनी पार्टी को बढ़ाने के लिए जितनी मेहनत करते हैं, जितना समय देते हैं, क्या अखिलेश और मायावती खाली समय रहते पार्टी के लिए इतना मेहनत करते हैं? बंगले में रहकर मोदी का मुकाबला कैसे करोगे? बात कड़वी है, मगर सच है।''\nविष्णु आगे लिखते हैं कि ''बीजेपी ने अपने हर नेता को काम पर लगाया। वह प्रदेश भर में घूम-घूमकर लोगों के बीच बने रहे। लेकिन स्वयं अखिलेश यादव मुख्यमंत्री पद से हटने के बाद कितने जिले में कार्यकर्ताओं और लोगों के बीच गये? चुनाव में रैली करके मंच से भाषण देकर चले जाने से न कार्यकर्ता मजबूत होता है और न मतदाता। सामाजिक न्याय फार्चुनर से आयेगा भाषण देगा और चला जायेगा, इससे कुछ नहीं होगा। अब हमको मोदी भक्त न बोल देना।''


Kapiva triphala juice benefits in hindi | kapiva triphala juice reviews in hindi\nमुख्यपृष्ठHealth_product_reviewsKapiva triphala juice benefits in hindi | kapiva triphala juice reviews in hindi\nCoolHealthHindi मार्च 15, 2021\nkapiva triphala juice side effects in hindi | kapiva triphala juice benefits in hindi | triphala juice benefits in hindi\nकपिवा त्रिफला जूस kapiva triphala juice benefits in hindi जो कि सेहत की दृष्टि से बहुत ही फायदेमंद आयुर्वेदिक और पूर्ण रूप से शाकाहारी तत्वों से मिला हुआ जूस है। जो कि3फलों से मिलकर के बना हुआ है। त्रिफला का अर्थ ही होता है-3फलों वाला। ऐसे में त्रिफला जूस3फलों जिसमें आंवला, हरे और बहेड़ा मिला करके जूस बनाया जाता है।\nउसे ही त्रिफला चूर्ण जूस कहा जाता है। त्रिफला जूस kapiva triphala juice reviews in hindi सेहत की दृष्टि से बहुत ही लाभकारी और गुणकारी जूस है। जो कि कई प्रकार की शारीरिक बीमारियों को दूर करने में बहुत ही सक्षम है। यह जिन लोगों को वजन कम करना हो पाचन तंत्र सही करना हो उनके लिए यह रामबाण औषधि है।\nkapiva triphala juice\nयहां तक कि जिनके बाल झड़ रहे हैं, और या फिर सफेद हो रहे हैं। उन लोगों के लिए भी त्रिफला जूस बहुत ही फायदेमंद triphala juice ke fayde in hindi होता है। इसमें आंवला होता है। जो कि विटामिन सी Vitamin c rich food in hindi से भरपूर होता है। और यह बालों के लिए भी बहुत ही मजबूत और बाल झड़ने से रोकने में सक्षम होता है।\nऐसे में त्रिफला चूर्ण का प्रतिदिन सेवन करना या फिर त्रिफला जूस का प्रतिदिन सेवन करना बहुत ही लाभकारी और गुणकारी औषधि माना जाता है। जिन लोगों का पाचन तंत्र कमजोर होता है। उन लोगों को अपने पाचन तंत्र को मजबूत करने के लिए कपिवा त्रिफला चूर्ण Triphala Churna Benefits in hindi या फिर कपिवा त्रिफला जूस कोई भी इस्तेमाल किया जा सकता है।\nयह उनके कई प्रकार की benefits of triphala juice in hindi शरीर की बीमारियों को दूर करने में सक्षम है। इस ब्लॉग के माध्यम से आपको त्रिफला जूस के फायदे के बारे में जाने को मिलेंगे। और किस प्रकार से त्रिफला चूर्ण त्रिफला जूस का प्रयोग करना है। यह सब जानकारियां आपको आगे पढ़ने को मिलेंगे।\n1- Kapiva Vigor Max Capsules Benefits in Hindi - यौन शक्ति के इलाज के लिए\n2- नींबू के औषधीय उपयोग - lemon benefits for health in hindi\n3- Best medicine for increase sperm count in hindi - स्पर्म काउंट बढ़ाने के घरेलू उपाय\nकपिवा त्रिफला रस पीने के फायदे - kapiva triphala juice benefits in hindi | triphala juice ke fayde in hindi\nकपिवा त्रिफला रस पीने के फायदे kapiva triphala juice ke fayde बहुत सारे हैं। जिन लोगों को कब्ज की समस्या होती है। जिन लोगों के बाल झड़ने की समस्या होती है। यह फिर जिन लोगों को वजन कम करना होता है। उन लोगों के लिए कपिवा त्रिफला जूस बहुत ही कारगर आयुर्वेदिक औषधीय गुणों वाला जूस है।\nजिसका प्रतिदिन सेवन करने से कई प्रकार की और शारीरिक बीमारियों को दूर करने में मदद मिलती है। जिन लोगों के मुंह में बार-बार छाले हो जाते हैं। उन लोगों को यह भी कपिवा का त्रिफला जूस का सेवन करना लाभकारी होता है। आइए जानते हैं, कपिवा त्रिफला जूस के फायदे के बारे में-\n1- वजन कम करने में मददगार - kapiva triphala juice benefits for weight loss in hindi | benefits of triphala juice in hindi\nकपिवा kapiva त्रिफला जूस का यदि आप वजन triphala juice benefits for weight loss in hindi कम करने के लिए प्रयोग करते हैं। तो यह आपके लिए बहुत ही लाभकारी साबित होगा। क्योंकि इसमें विटामिन सी के लिए आंवले का प्रयोग किया गया है। जो कि शरीर की कई प्रकार की बीमारियों को दूर करने में सक्षम है।\nशांति साथ वजन घटाने के लिए विटामिन सी का बहुत ही योगदान रहा है। विटामिन सी आंवले में बहुत अच्छी मात्रा में पाया जाता है। और कपिवा त्रिफला जूस में आंवला हरे और बहेड़ा का प्रयोग किया गया है। जो कि त्रिफला के यह मुख्य रूप से औषधि माने जाते हैं।\nयह वजन को घटाने के लिए बहुत ही कारगर माने जाते हैं। वजन घटाने के लिए आप एप्पल साइडर विनेगर और कपिवा त्रिफला जूस का सेवन सुबह खाली पेट यदि करते है। तो आपको एक से डेढ़ महीने में वजन घटने में हमको मदद अवश्य मिलेगा। यह आयुर्वेदिक औषधि से मिलकर बनाया गया है।\nजो कि पूर्ण रूप से शाकाहारी है। इसका प्रयोग कोई भी मनुष्य जो कि शाकाहारी भोज्य पदार्थों को लेना चाहते हैं। उनके लिए यह बहुत ही अच्छा आयुर्वेदिक औषधि है। इसके प्रयोग से आप अपने वजन को घटाने में मदद पा सकते हैं।\n2- पाचन तंत्र को मजबूत करता है - triphala dosage for constipation in hindi | Triphala benefits for liver in Hindi\nजिन लोगों का पाचन तंत्र कमजोर होता है। उन लोगों के कब्ज की triphala dosage for constipation in hindi समस्या अक्सर ही देखी जाती है। पाचन तंत्र मजबूत होने से लोगों के खाए पिए भोज्य पदार्थों के आवश्यक पोषक तत्व की अवशोषण अच्छे से हो पाता है, और वह शरीर में लगता है।\nजिससे कि मनुष्य स्वस्थ और निरोग रहता है। जब शरीर में आवश्यक पोषक तत्व की अवशोषण व्यवस्था सही नहीं होगी। तो शरीर वैसे ही कमजोर पड़ जाएगा। इसलिए पाचन Triphala benefits for liver in Hindi तंत्र को मजबूत करना बहुत ही आवश्यक होता है। पाचन तंत्र को मजबूत करने के लिए कपिवा त्रिफला जूस का प्रयोग बहुत ही कारगर है।\nयदि आपको अक्सर पेट में गैस की समस्या बनी रहती है। और आप को भोजन करने का मन नहीं करता है। तो आपके पाचन तंत्र की गड़बड़ी के कारण ऐसा होता है। ऐसे में आपको अपना पाचन तंत्र मजबूत करने के लिए कपिवा त्रिफला जूस का प्रतिदिन सुबह खाली पेट सेवन करने से आप का पाचन तंत्र जल्द ही तंदुरुस्त और मजबूत हो जाएगा। और आपके भोजन को पचाने में आसानी होगी। जिससे कि हम को गैस और कब्ज की समस्या से निजात मिलने में सहायता मिलेगी।\n2- एप्पल साइडर विनेगर पीने के फायदे - Apple cider vinegar benefits in hindi\n3- Combiflam plus tablet uses in hindi - कॉम्बिफ्लेम टेबलेट खाने से क्या होता है?\n4- Dant dard ki dawa gharelu upay in hindi - दांत के दर्द का उपचार घरेलू नुस्खे\n5- Tinospora cordifolia uses in hindi - गिलोय की गोली खाने से क्या फायदा होता है?\n3- बाल झड़ने से रोकता है - triphala juice benefits for hair in hindi | kapiva triphala juice reviews in hindi\nजिन लोगों के बाल झड़ triphala benefits for hair in hindi रहे हैं। बहुत अधिक मात्रा में सफेद हो रहे हो। उन लोगों को बाल को सुरक्षित और मजबूत बनाने के लिए कपिवा त्रिफला जूस का प्रतिदिन सेवन करने से बाल की कई प्रकार की समस्याओं को दूर करने में मदद मिलती है। बाल मनुष्य के सौंदर्य का अभिन्न अंग होता है।\nअगर बहुत अधिक बाल झड़ जाते हैं। तो आदमी की सुंदरता में कमी आ जाती है। इसलिए बालों की सुंदरता को मजबूती को बढ़ाने के लिए कपिवा त्रिफला चूर्ण बहुत ही कारगर औषधि है। यह आंवले से भरपूर होता है। और आंवला बालों के लिए बहुत ही अच्छा माना जाता है।\nआंवले का जूस अगर केवल बालों में triphala churna benefits for hair in hindi मालिश भी किया जाए। और थोड़ी मात्रा में प्रतिदिन उसे पिया जाए, तो शरीर में विटामिन सी की कमी नहीं होती है। साथ ही साथ बाल काले और मजबूत होने के भी संभावना बढ़ जाती है। बालों की मजबूती के लिए बहुत ही कारगर फल माना जाता है।\nआंवला ठंडी के दिनों में बाजार में दिखते हैं। साथ ही साथ यह मुरब्बा और जूस के रूप में भी मिलते हैं। अगर आप बालों की सुंदरता के लिए प्रयोग करते हैं। तो यह बहुत ही कारगर साबित होता है। अगर आप प्रतिदिन सुबह खाली पेट त्रिफला चूर्ण या फिर जूस का सेवन करते हैं। तो यह आपको बालों की समस्याओं को दूर करने के लिए लाभकारी साबित होगा।\n4- त्रिफला चूर्ण आँखों के लिए - Triphala benefits for eyes in hindi | Kapiva triphala juice benefits in hindi\nआंखों की रोशनी को triphala benefits for eyes in hindi बनाने के लिए त्रिफला का प्रयोग बहुत ही कारगर माना जाता है। त्रिफला जूस यदि आप प्रतिदिन सुबह खाली पेट सेवन करते हैं। तो यह आपकी आंखों की रोशनी को लंबे समय तक बरकरार रखने में मदद करता है। क्योंकि इसमें आंवला का जूस होता है।\nजिसकी यह गुण होती है, कि विटामिन सी Trifla Mixture Beneficial for Eye Sight in Hindi भरपूर मात्रा में पाया जाता है। आंवले का प्रतिदिन सेवन करने से आंखों के मोतियाबिंद की समस्या तक ठीक हो जाती है। जिन लोगों की आंखों में पानी की समस्या होती है। सुबह सोकर उठते हैं। और उनकी आंखों से पानी गिरने लगता है या फिर बार-बार उनकी आंखों में लालिमा आने लगती है।\nतो ऐसे लोगों को आंखों की नसों को मजबूत करने के लिए और रोशनी को बढ़ाने के लिए त्रिफला जूस kapiva triphala juice benefits in hindi का सेवन करना लाभकारी होता है। आंखों की रोशनी लंबे समय तक बरकरार रखना बहुत जरूरी है। क्योंकि आपको लोगों की पहचान समझने की क्षमता को बरकरार रखता है।\nइन लोगों को चश्मा लगने की सलाह दी जाती है। और उनका शुरुआती दौर होता है। आंखों के लिए चश्मा लगाना उन लोगों को अगर प्रतिदिन त्रिफला चूर्ण का सेवन कराया जाए। तो उन लोगों का चश्मा उतर भी सकता है। यह आंखों की सुरक्षा और मजबूती के लिए बहुत ही कारगर साबित होती है।\n5- त्रिफला जूस के साइड इफेक्ट्स - kapiva triphala juice side effects in hindi | benefits of triphala juice in hindi\nसामान्य मनुष्य को त्रिफला जूस अगर kapiva triphala juice side effects in hindi दिया जाए तो वह उनके लिए रामबाण औषधि से कम नहीं होता है। यह अमृत के समान माना जाता है। लेकिन अगर किसी मनुष्य को पहले से पेट की कोई संबंधित बीमारी है। तो उन लोगों को बिना डॉक्टर की सलाह के कोई भी औषधि का सेवन करने से बचना चाहिए।\nजिन लोगों को अल्सर की समस्या होती है। उन लोगों को भी कपिवा त्रिफला जूस का सेवन करने से पहले अपने डॉक्टर की सलाह अवश्य ले लेनी चाहिए। साथ ही साथ pragnant womens को भी त्रिफला जूस का सेवन करने से पहले अपने डॉक्टर से अवश्य ले लेनी चाहिए।\nबिना डॉक्टर की सलाह की किसी भी दवा या फिर औषधि जो उस पे पदार्थों का सेवन नहीं करना चाहिए। यह उनके लिए नुकसानदायक भी हो सकता है। यह एक मात्र रिव्यु के आधार पर लिखा जा रहा है। यह पूर्ण रूप से सत्यता की पुष्टि नहीं करता है।\nउपयोग करने से पहले अपने डॉक्टर की सलाह अवश्य ले लें। तत्पश्चात ही किसी भी चीज का प्रयोग करना चाहिए। आशा करते हैं, आपको यह लेख पसंद आया होगा। अगर आपके मन में किसी तरह के का कोई प्रश्न हो तो आप प्रश्न पूछ सकते हैं। आपके प्रश्नों का उत्तर देने की पूर्ण कोशिश की जाएगी। धन्यवाद !\n1- Corn flour Benefits in Hindi - कॉर्नफ्लोर के खाने से होने वाले फायदे और नुकसान\n2- Benefits of Himalaya Neem Face Wash in Hindi - हिमालय नीम फेस वाश के फायदे\n3- Neurobion forte tablet uses in hindi- न्यूरोबियान फोर्ट टैबलेट के फायदे और नुकसान\n4- Indulekha hair oil benefits in hindi- इन्दुलेखा तेल के फायदे जानिए\nayurveda_treatment food_and_nutrition Health_product_reviews\nIodex Ultra Gel uses in Hindi | iodex body pain expert uses in hindi


वरिष्ठ कवि विजेन्द्र जी दस जनवरी को अपनी उम्र का अट्ठाहत्तरवाँ पड़ाव पूरा कर रहे हैं। इस उम्र में भी जिस प्रतिबद्ध ढंग से वे लेखन कार्य में जुटे हैं वह हमें अचंभित करता है। उनका अध्ययन क्षेत्र व्यापक है। विश्व साहित्य पर उनकी पकड़ तो है ही वे बिल्कुल नए से नए रचनाकारों की रचनाओं पर भी नजर रखते हैं। बहरहाल, पिछले साल उनका एक और कविता संग्रह ‘आँच में तपा कुंदन’ प्रकाशित हो कर आया है। इस संग्रह का चयन एवं संपादन डॉ0 रमाकान्त शर्मा ने किया है। इस संग्रह पर एक समीक्षा हमारे लिए लिखी है कवि-कथाकार जीतेन्द्र जी ने। तो आईए पढ़ते हैं यह समीक्षा ‘प्रेम, सौन्दर्य और उल्लास के कवि विजेन्द्र जी’\nप्रेम, सौन्दर्य और उल्लास के कवि विजेन्द्र जी\nहमारा समय निष्करूण हो रहा है। हमारा हृदय संकुचित हो रहा है। बड़ी-बड़ी दुर्घटनाओं से भी हम संवेदित नहीं होते। हमारे अंतः का मरुथल पसर रहा है। ऐसे संकटकाल का प्रतिरोध कोई कवि कैसे करे? वरिष्ठ कवि-चित्रकार विजेन्द्र जी को प्रेम पर भरोसा है। प्रेम कविताएँ लिख कर संवेदनहीन समय का रचनात्मक प्रतिरोध संभव है। ‘‘आँच में तपा कुंदन’’ की कविताओं से कवि के रचनात्मक प्रतिरोध की भाषा को समझा जा सकता है। ‘दुनिया बहुत बड़ी है’ सहित अनेक कविताओं में नाटकीय संलाप है। इस कविता का मूल कथ्य है कि ‘मैं’ को ‘तुम’ के प्रेम पर पूरा भरोसा है। कवि प्रगीत की लय में खूब रमते हैं। मैं तुम्हें एक बार में/ नहीं देख सकता’, की आवृत्ति कविता में तीन बार होती है। इस आवृत्ति से कविता में गति पैदा होती है। ‘तुम’ उस विराट संसार में समाहित है जिसके क्रिया -व्यापार की ओर कवि का ध्यान बार-बार आकर्षित होता है। कवि की सामाजिकता इतनी व्यापक है कि वह एक बार में अपनी जीवन-संगिनी को भी सम्पूर्णता में नहीं देख सकता। कविता में कुछ काव्य-बिंब हैं जो कवि की जीवन-दृष्टि और सौंदर्यबोध को आलोकित करते हैं। कविता का स्थापत्य संश्लिष्ट है। ‘मैं’ और ‘तुम’ के संलाप में मेहनकश किसान की छवि के अतिरिक्त ऋतु के आगमन की दस्तक है, पूर्वजों के चेहरों पर पड़ी झुर्रियाँ हैं, नीम की खुरदरी छाल है, झुरमुटों से दिखता बाल रवि और उसके उर्वर इलाके का गौरव आम का पेड़ है। यानी प्रकृति और समाज अपने तमाम वैभव और स्मृतियों के साथ प्रस्तुत हैं। इस प्रस्तुत को कोई संवेदनहीन ही नकार सकता है। कवि की ज्ञानात्मक संवेदना ईमानदारीपूर्वक अपनी सहचरी से कहता है कि मैं तुम्हें-एक बार में नहीं देख सकता। क्योंकि प्रेम में भी मैं उतना संकीर्ण नहीं कि मेरा प्रेम स्वकीया तक सीमित रहे। जनता के मुक्ति-संघर्ष के रास्ते सरल नहीं हैं, एक रेखीय नहीं हैं, वहाँ कई मोड़ हैं। नई-नई चुनौतियाँ हैं। कविता में रमने पर कविता में जो ‘तुम’ है वह जनता की प्रतीक लगती है। लंबे संघर्ष के कारण, संघर्षशील जनता थोड़ी विचलित है, अपने अंदर का भेद नहीं खोलना चाहती। संघर्षशील जनता की आँखों में भरोसे के बिम्ब हैं जो सारे वृक्षों के तनों से ज्यादा पुख्ता है। इन सटीक काव्य-बिम्बों के माध्यम से कवि संघर्षशील जनता में असीम भरोसा व्यक्त करते हैं। भरोसा शब्द विश्वास की अपेक्षा ज्यादा सम्प्रेषणीय है क्योंकि यह लोक का है। विजेन्द्र जी को लाल रंग बहुत पसंद है। यह रंग जोश और जवानी का रंग है, यह क्रांति का रंग है। इस यांत्रिक समय में बाल रवि का लाल रंग झुरमुटों के पार दिखता है। कवि को भरोसा है कि बाल रवि शीघ्र ही झुरमुटों के ऊपर उठकर आकाश में दीप्त होगा। बबूलों के इलाके में कवि को अकस्मात् आम का पेड़ दिखता है। उसका भरोसा और दृढ़ हो जाता है। ऐसे में कवि जीवन-संघर्ष में एक और मोड़ चुनता है।\nसंग्रह में कई कविताएँ हैं जिसमें विजेन्द्र जी की जीवन-संगिनी उषा जी ‘तुम’ के रूप में उपस्थित हैं। इनमें दाम्पत्य-जीवन की सहज छवियाँ हैं। दाम्पत्य-जीवन की इन छवियों के माध्यम से वे उन तमाम मध्यवर्गीय स्त्रियों में संवेदनात्मक ज्ञान का आलाके दीप्त करना चाहते हैं जो अपने पति से, विशेषकर सामाजिक ऐक्टीविस्ट पति से छोटी-छोटी निजी आकांक्षाएँ रखती हैं। इन छोटी-छोटी प्रगीतात्मक कविताओं का ध्वन्यात्मक संदेश सामाजिक एक्टीविस्टों के लिए भी है कि दाम्पत्य-जीवन की गाड़ी सहज ढ़ंग से चले, इसके लिए वे भी थोड़ा जिम्मेवार बनें। उषा जी कवि के प्रेम का आलंबन हैं, जीवन-संगिनी के रूप में घर-गृहस्थी की संचालिका भी हैं। आतिथ्य उनके स्वभाव में है। कवि-मित्रों को हाथ का बना खाना खिलाती हैं। लेखक भोजन के स्वाद को भूल नहीं पाते। गृह-कार्य में वे पसीने से तरबतर रहती हैं। उनके बच्चे उन्हें ‘अन्नपूर्णा’ कहते हैं। विजेन्द्र जी इतना विपुल लेखन कार्य कर सके, इसमें अन्नपूर्णा का सहयोग भुलाया नहीं जा सकता। लेकिन अन्नपूर्णा हर हाल में प्रसन्न नहीं रह पातीं। वे अपना विरोध मौन रह कर, कवि जी से एक दूरी बनाकर प्रकट करती हैं। कई कविताओं में इस मौन विरोध की आत्मपरक छवियाँ हैं। इन मौन विरोधों के चट्टानों की चुप्पी को विजेन्द्र जी ज्ञानात्मक संवेदना के ताप से पिघलाने की कोशिश करते हैं, यहाँ मुझे ताप शब्द की जगह आँच लिखना चाहिए क्योंकि वह लोकधर्मी शब्द है। ‘‘पानी बरस रहा है’’ में मौसम बड़ा खुशगवार है। उषा जी कवि को सामने दीखती हैं। लेकिन चुप्प हैं। कवि जब घर आते हैं तो दरवाजा खोलने के बाद उनकी ओर देखती तक नहीं। हँसती नहीं। कुशल नहीं पूछतीं। बच्चे इस तनाव को भाँप जाते हैं। वे भी हँसने की जगह तलाशते हैं। कवि तब ज्ञानात्मक संवेदना का हथियार उठाते हैं। वे समझाते हैं कि हम सामाजिक संवेदना से अलग निजी संवेदना कैसे बनायेंगे? पश्चिमी राजस्थान अकाल ग्रस्त है और ऐसे समय में पानी बरस रहा है। पानी का बरसना ऐसे अकाल ग्रस्त प्रदेश में सबकी प्रसन्नता की बात होनी चाहिए। इस तरह विजेन्द्र जी लोक की संवेदना से उषा जी को जोड़ते हैं। तब कविता निजी प्रेम की नहीं, बल्कि लोक से प्रेम की कविता बन जाती है।\nइस क्रम में ‘उपहार’ कविता की चर्चा की जा सकती है। ‘उपहार’ शीर्षक कविता संग्रह में दूसरी कविता भी है। कवि राजधानी से लौटे हैं घर। पत्नी के लिए अथवा बच्चों के लिए कोई उपहार नहीं लाये। कविता में सूचना है कि राजधानी का बाजार उपहारों से पटा पड़ा था। तब उन्होंने कोई उपहार क्यों नहीं खरीदा? क्या वे बाजार का इस तरह प्रतिरोध कर रहे थे कविता में प्रतिरोध की बात दर्ज नहीं है। कवि मूर्ति शिल्पियों की गली में घूम रहे थे। वहाँ उन्होंने एक रंगरेजिन को चटक रंगों में कच्चा सूता खूबसूरती से रँगते देखा। कवि ने श्रम के सौंदर्य को सराहा। कवि-पत्नी की चिंता कवि के सेहत की है। कवि की चिंता है कि पूरा मरूथल पूर्वी राजस्थान की तरफ बढ़ने को आतुर है। यह सामान्य रूपक नहीं है। कवि विचलित है कि बहुतों का (कविता में सिर्फ तुम्हारा) भरोसा टूट रहा है। कवि इतना कठोर नहीं है कि पानी बरसने से (बूँद गिरने से) उनमें स्फुरण नहीं हो। यह मरुथल संवेदनहीनता का मरुथल है, मानवीय मूल्यों के अवमूल्यन का मरुथल है। सपाट शब्दों से ढली यह कविता बहुत अच्छी कविता का आस्वाद देती है। प्रेम सिर्फ करूणा नहीं है, प्रेम एक मानवीय मूल्य है, प्रेम संवेदनहीन समय में प्रतिरोध है। प्रेम का आयतन बहुत बड़ा है।\nइस कड़ी में अनेक कविताओं की चर्चा की जा सकती है। आइये, ‘रजत धूप’ को देखें, इसमें उषा जी की गृहिणी की छवि आलोकित है। हालाँकि इसमें मुझे भारतीय स्त्री की बहुसंख्या की छवि दिखती है जो गृहिणियाँ हैं। गृहिणी रूपी उषा जी गृह कार्य की व्यस्तता में अस्त-व्यस्त और पसीने से तरबतर हैं। कपड़े फींचते समय उनकी अँगुली में चोट लगी है। वे अखबार में कवि का नाम छपने से कोई विशेष खुश नहीं होतीं। वे काव्य-चर्चा पसंद नहीं करतीं। तीन रूपकों के अतिरिक्त कविता का स्थापत्य अभिधात्मक है। कविता से पता चलता है कि गृह-कार्य में अस्त-व्यस्त इस गृहिणी को उसके कार्यों को सम्पन्न करने में किसी आदमी का कोई सहयोग नहीं है। ऐसी गृहणियों से हम कवि काव्य-चर्चा में भागीदारी खोजते हैं। उषा जी या अन्य गृहिणियाँ अपनी सघन भौंहों को वक्र कर अपना प्रतिरोध जताती हैं। इसी कड़ी में ‘‘उन्हें पहचानो’’ को भी पढ़ें! कवि और उनकी जीवन-संगिनी के वैचारिक धरातल में फर्क है। उनकी ज्ञानात्मक संवेदना का स्तर एक नहीं है। इसकी नाटकीय संरचना के संलाप में ‘मैं’ उर्फ सामाजिक ऐक्टिविस्ट कवि का वैचारिक आग्रह है जीवन सहचरी से कि गंदी बस्तियों में रहनेवाले लोगों की धड़कनों को सुनो/उन्हें पहचानो/उनकी आँखें कहाँ देखती हैं। उनके कान कहाँ सुनते हैं। (देखो) गृहिणी रूपी ‘तुम’ का आग्रह है कि चलो, यहाँ से निकल चलें। कवि की ज्ञान संवेदना आहत होती है। वह अपने कानों में अपनी आत्मा की आवाज सुनता हैः कहाँ, कहाँ चलें। आगे भी/ कोई बेहत्तर हालात नहीं। कवि महसूस करता है कि यहाँ मैं (वह) बिल्कुल अकेला हूँ (है)। ‘यहाँ’ सिर्फ ‘स्थल’ का बिम्ब नहीं है, बल्कि ‘यहाँ’ में वह ‘काल-खंड’ भी समाहित है जिसमें ‘मैं’ और ‘तुम’ का संवाद जारी है। मैं की त्रासद स्थिति को महसूस कीजिये कि संवेदना को बचाने में उसकी जीवन-संगिनी साथ निभाने को तैयार नहीं है। प्रेम को बचाने के आत्मसंघर्ष में प्रेयसी पर से भरोसा टूट रहा है। संवेदनहीनता का मरुथल क्षण-क्षण पसर रहा है और संकट में लोगों को छोड़कर तुम (यह समाज) भाग रहा है। इससे बढ़िया यथार्थ का अक्स क्या होगा?\nविजेन्द्र जी के प्रगीतात्मक कविताओं का मूल स्वर प्यार है। इस कडी़ में संग्रह (आँच में तपा कुंदन) की ‘चिनग आँच की’ सच्चा मोती, अन्न भरी पृथ्वी, कुंदन, ओ चन्द्रमा, तँबई चेहरा, ओ कवि, चौड़ती जड़ें, तुम्हारी बातें सच हैं, समय को पहचानो, प्रिय सुनो, नमन, भरा बादल, उगान, आँच का फूल, तुम यहाँ नहीं हो, तुम्हारी याद, रजत धूप, उपहार, पानी बरस रहा है, अन्नपूर्णा, उर्वर भूमि आदि उल्लेखनीय प्रेम कविताएँ हैं। प्रेम सबसे बड़ा मानवीय मूल्य है। कविता में प्रेम को श्रम से संबद्ध करना जनसंस्कृति को समृद्ध करना है। मनुष्य की नियति केवल श्रम करना नहीं जैसा गीता में महाकवि वेदव्यास ने कृष्णा के मुख से कहलवाया है, अपितु अपने श्रम के फल पर पूर्ण अधिकार के लिए संघर्ष करना और उसे प्राप्त करना उसका मानवाधिकार है। मनुष्य जीवन सिर्फ दासता के लिए नहीं है। साम्राज्यवादी शक्तियों के नियंत्रण और निर्देशन में बाजार की संस्कृति संवेदनहीन, निष्करूण एवं मानव विरोधी हुई है। बाजार की जनविरोधी दलाल संस्कृति का सांस्कृतिक प्रतिरोध रचनात्मक साहित्य से संभव है। पूँजी द्वारा सृजित दुष्काल में प्यार करना कठोर पत्थर उठाने के सदृश है। इस दुष्काल में प्यार भरे संस्पर्श से सिहरन नहीं होता। फूलों की गंध में देशी बबूल की कसैली छाल का आस्वाद है। विजेन्द्र जी के लिए प्रेम की आकृति बीहड़ जैसी होती है (घने बादलों के बीच) 1.पद, प्रतिष्ठा एवं ऐश्वर्य में कोई पहाड़ जैसी ऊँचाई प्राप्त कर सकता है, लेकिन मूल चीज है हृदय की उर्वरता। प्रेम उसी हृदय में पनप सकता है जिसकी हृदय भूमि उर्वर हो। प्रेम की तलाश में विजेन्द्र जी श्रम-सौंदर्य को स्थापित करते हैं। श्रम-सौंदर्य के अनूठे रूपक उनकी कविताओं में कतार में खड़े मिलते हैं। श्रमशील किसान एवं मेहनतकश कामगार का जीवन उन्हें बेहद आकर्षित करता है। आसपास के परिवेश से उनका गहरा परिचय है। उनकी कविताओं में स्थानीय भूदृश्य के बिंबों का चित्रण यात्रावृतांत के शिल्प में व्यंजित मिलते हैं। किसान जीवन के चित्रण में वे खूब रमते हैं, खूब जमते हैं। उनकी कविताएँ पढ़ते हुए बाबा नागार्जुन और केदार नाथ अग्रवाल की कविताएँ याद आती हैं। कहा जाता है कि आरम्भ से ही नागार्जुन की कविताओं का एक बड़ा हिस्सा प्रकृति से सम्बन्धित रहा है। प्रकृति उन्हें आकर्षित करती रही और उनका यात्री मन उसमें रमता रहा। पौड़ी गढ़वाल के पर्वतीय ग्रामांचल जहरी खाल प्रवास में रहकर लिखी गई उनकी कविताओं में प्रकृति का महज दृश्य वर्णन नहीं है बल्कि उसे वे मानवीय संवेदना से सीधे जोड़कर देखते हैं। उनकी कविताएँ सुन रहा हूँ, बाघ आया उस रात, जंगलों में; ध्यानमग्न वक-शिरोमणि, डियर तोताराम, क्रंदन भी भा सकता है आदि ध्यातव्य हैं।\nजीवन में थिर कुछ भी नहीं है। यथार्थ गतिशील है। ऋतुएँ गतिशील है। विजेन्द्र जी लिखते हैं-\nवसंत जरूर आयेगा\nथिर कुछ नहीं\nन तिनका, न सूर्यकण\nवे कहते हैं कि संघर्षरत जीवन में प्यार और गति का यही रिश्ता है।\nएक उल्लेखनीय प्रगीत हैः ढ़लान! कविता के नीचे फूट-नोट में लिखा है कि विजेन्द्र जी चुरू (राजस्थान) में एक वर्ष तक उपाचार्य के पद पर आसीन थे। एक वर्ष की छोटी अवधि में वे राजस्थान के परिवेश और भू-दृश्य से बहुत शीघ्र आत्मीय संबंध स्थापित कर लेते हैं। ‘ढ़लान’ में वे पत्नी के साथ अरावली के ढ़लान से उतर रहे हैं। अरावली के ढ़लान का आकर्षक चित्रण है। यह चित्रण शुद्ध भू-दृश्य का चित्रण नहीं है। इस चित्र में सूखी घास, कटीली झाड़ियों और हरी बेलों पर खिले पीले फूलों के साथ चितकबरी बकरियाँ हैं, ढ़ोरों (घोरों) के साथ चरवाहे हैं, ऊन उतारी हुई काली, सफेेद, भुक्सैली भेड़ें हैं जो इठलाती हुई ढ़लान से उतर रही हैं। स्पष्ट है यहाँ अरावली के पहाड़ी इलाकों में बसे किसानों और गड़ेरियों का चित्र भू-दृश्य में आलोकित है। विजेन्द्र जी का स्थानीय मानव जीवन के साथ तादात्म्य संबंध का यह साक्ष्य है।\nविजेन्द्र जी की मार्क्सवादी जनपक्षधरता असंदिग्ध है। वे द्वंद्वात्मक पद्धति से प्रकृति के रहस्यों का विश्लेषण, अवलोकन एवं चित्रण करते हैं। इस संवेदनहीन समय की पहचान यांत्रिक समय के रूप में करते हैं। इस यांत्रिक समय का मुकाबला वे ज्ञानात्मक संवेदना (प्यार) से करना चाहते हैं। पराजय उन्हें स्वीकार नहीं। जीवन की अनुभूतियाँ और विचार-धारा उन्हें सतत् संघर्ष के लिए प्रेरित करती हैं। एक छोटी कविता है; ‘‘उठी लहरें’’। इसमें कवि जीवन में उल्लास के स्त्रोत को प्रकृति और समाज की वस्तुगत स्थितियों में देखते हैं।\nजीवन के ढ़लान पर भी\nजो अधपेट सोते हैं\nसूखे कंदमूल खा कर\nफिर भी जीवित हैं\nकवि की ज्ञानात्मक संवेदना हजारों किसानों और मजूरों से तादात्म्य संबंध स्थापित करती जिनका जीवन बहुत संघर्षमय एवं कठिन है। जिस उपज के उत्पादन में उनका श्रम लगा है, उस उपज का एक छोटा हिस्सा ही उन्हें मिलता है (ताप को सह कर)।. कठिन जीवन के ऐसे बिम्ब संग्रह में भरे पड़े हैं। इन दारूण वस्तुगत स्थितियों को देखकर विजेन्द्र जी तड़प उठते हैं। ऐसे में संघर्ष के उन साथियों से किसी भी प्रकार का समझौता करने के लिए वे तैयार नहीं जो संधर्ष के रास्ते से अलग हो गये, उनके साथ कपट किया, उन्हें अपमानित किया और उन्हें भी जनसंघर्ष के पथ से विमुख करने की कोशिश की। ऐसे कटु क्षणों का उल्लेख वे कई कविताओं में करते हैं। ‘‘इकतारा बजाता समय’’ में वे कहते हैं-\nआज भी धूमता हूँ\nवैशाली की सड़कों पर\nउनसे अपने को अलग किये हूँ।\nजिनकी हँसी के पीछे\nविषाक्त कपट छिपा है।\nएक अन्य कविता ‘‘जो पक गया है अब’’ में लिखते हैं-\nमैंने हर बूँद\nजीवन को कड़वाहट के साथ पी है।\nहर विष-दंश को\nशतदल की नाभि में सहेजा है\nजिन्होंने अपने इरादे बदले\nवे मुझसे अलग हुए\nजिनके आलोक वलय टूटे\nउन्होंने मुझे धिक्कारा\nएक और कविता ‘‘प्यार का कोई नाम नहीं” में मित्रों के कपट के कुछ बिंब हैः\nमुझे कपट से खुरचने वाले मित्र खुश रहें!\nउन्होंने दंश सहने को उम्र दी है।\nबहुत से आए\nमेरी देह से छाल उपाट कर ले गये।\nटहनियाँ काट मुझे उगने से रोका\nमेरी जड़ों पर प्रहार किये।\nये भाव चित्र और कई कविताओं में हैं। पूरी तस्वीर उभर नहीं पाती। विरोधी मित्र रहे हैं। आखिर उनका पक्ष क्या था, बहरहाल जनसंघर्ष के पथ में तीखे मोड़ आते हैं। विजेन्द्र जी ने खुले मन से उन स्थितियों की ओर संकेत कर दिया। कविता में दो पंक्तियों के बीच काफी स्पेस होता है। संवेदनशील पाठक के लिए संकेत काफी है।\nएक छोटी सी कविता हैः ‘अमोला।‘ यह मात्र 24 शब्दों की कविता है। शब्दों के अनुपात में पंक्तियाँ भी कम हैं- सात सबसे छोटी पंक्ति मात्र दो शब्दों की, सबसे बड़ी पंक्ति छह शब्दों की/ कविता का कथ्य हैः कवि का आजीविका के लिए दोआबा से मरुथल में विस्थापन। यह विस्थापन सिर्फ कवि का नहीं है। (भारतीय) निम्न वर्ग से मध्यवर्ग तक आजीविका के लिए विस्थापित है। इस कविता में सुंदर देखना विन्यस्त है। देखने में अस्पष्टता है। विस्थापन में भी देखा-सुंदर।\nदेखा तुम्हें हर बार\nआँख भर कर\nयह प्यार का आग्रह है।\nएक अन्य कविता‘‘सौदा’’ मात्र 27 शब्दों की है। एक आत्मालाप है। इसमें प्रथम पुरूष अप्रस्तुत है। मध्यम पुरूष भी अनुपस्थित। बाजार के प्रभाव में व्यक्तित्व की पहचान खो गई है। कविता सहृदय को बेचैन करती है। और कई छोटे-छोटे प्रगीत हैं-उगान, आँच के फूल, फूल की आभा खिली, क्या फर्क है, वे समझते है; उन आँखों से, भरा बादल, शब्द, आँच में कुंदन तपा है, उठो जागो, त्रासदी, कंटीली टहनियाँ, नमन, तुम आओ, काली आँख आदि। विजेन्द्र जी बिंबों और रूपकों के कवि हैं। उनके रुपक प्रगीत में गति और लय पैदा करते हैं। उगान में ‘मैं’ ‘तुम’ को पहली बार देखता है। यह पहली बार का देखना कैसा है? रूपकों की ऐन्द्रिकता देखें-एक महकते कटहल की तरह, जैसे चैत की फसल पर चढ़ा सुनहरापन, जैसे आँख का कालापन, एक फल की तरह पकते देखा, एक मछली की तरह बेचैन, एक चिड़िया की तरह नर की खोज में उदास और भारी। सभी रूपक प्रकृति और किसान-जीवन से संबद्ध हैं।\n‘‘पौड़ती जड़ें’’ मालारूप निरंग रूपक के प्रयोग की दृष्टि से उल्लेखनीय है। ‘तुम्हारा प्यार’ के लिए इतने रूपक हैं-\nगुड़हल का सुर्ख-बड़ा-फूल\nमेरी खिड़की की रोशनी है (है)\nवह मेरी धड़कनों की लय है(है)\nआकाश में-रसमय शब्द का विस्तार\nऔर साँसों की नमी है।\nसारे रूपक जीवन और प्रकृति से।\nइस संग्रह में कई कविताओं में जीवन-साक्ष्य के अनूठे बिंब हैं। इन बिंबों को पढ़ते हुए मुझे बार-बार याद आता रहा कि विजेन्द्र जी पचहत्तर पार के हैं। ऐसा लगता है जैसे कवि ने अपने जीवन का मिशन पूरा कर लिया हो और अब वे कार्यक्षेत्र से रात्रि विश्राम के लिए लौट जाना चाहते हैं। ‘‘समय को पहचानो’’प्रगीत को देखें। चलो, चलें पंक्ति की आवृति चार बार होती है। मैं चुप है। मैं के माथे पर चिंताओं की गहरी लकीरें हैं। तुम का प्रस्ताव है कि चलो, चलें। क्यों? क्योंकि संध्या ढ़लने को है। पेड़ अपनी छायायें/समेट रहे हैं। मैं का कथन है कि (अभी) सड़कें भरी हैं/भरे कोलाहल में सुनता हूँ। कोइल को कुकते/ तुम कहती है कि पक्षी लौट रहे हैं-घोंसलों को /चलो चलें /वैशाली की सड़कें पार करते मैं को डर लगता है। मैं कहता है कि वाहनों को जाने दो। अभी ठहरो जल्दी नहीं है। लेकिन मैं की सहमति है कि संध्या वृक्षों के झुरमुटों में/ अपने थके डैनें खुजलाती है। समय को पहचानने के साथ तुम भरोसा भी देती है कि निराश होने की जरूरत नहीं है। अंतिम कथन तुम का ही हैः चलो, चलें। ‘ताप को सहकर’ में एक बिंब हैः अब साँझ घने पेड़ों मे/पंख तोल रही है। .......मुझे निराशा के गान भी/ गाने दो/‘‘उठी लहरें’’ में एक बिंब हैः जीवन के इस ढ़लान पर भी/ सूर्योदय ने/ मुझको बुलाय ‘‘सागर मेरे अंदर’’ में बिम्ब हैः इस ढ़लती साँझ के रक्ताभ द्वार पर/ ‘‘नवा काल की डाली’’ कविता आरंभ होती हैः हम दोनों थक कर/शिथिल हुए हैं/ झरे फूल मुर्झाए/डालें निर्यात हुई हैं। ‘‘ दो पात’’ का मुख्य कथ्य जीवन-सांध्य ही है।\nएक ही डाल पर\nदो बात-पीले अधपीले\nरात है गाढ़ी\n...... हुआ है हल्दिया रंग फीका\nहुए हैं पटसनी\nजो थे कमर तक बाल काले\nपोटुए हैं खुरदरे\nघिसे लगते नाखून\nआँखों में पकती उदासी\nहवा चलती तेज जब भयभीत होते हैं।..........\nलेकिन विजेन्द्र जी प्रबल द्वंद्वात्मक आत्मविश्वास और भरोसे के कवि हैं। उनकी जिजीविषा कहती है कि –\nजनता है सूर्य\nअभी और तपना है हमें\nवह होगा अस्त\nहमें जगते देखने को सुबह।\nआँच में तपा कुंदन (कविता-संग्रह), विजेन्द्र,\nचयन एवं संपादन, डॉ0 रमाकान्त शर्मा,\nरॉयल पब्लिकेशन, जोधपुरः-342011 (राजस्थान)\nमदन जी का हाता, आरा-802301\nजीतेन्द्र कुमार विजेन्द्र\nबेनामी9जनवरी 2014 को 10:41 pm\nवरिष्ठ लोकधर्मी कवि विजेंद्र जी का जीवन कविता को समर्पित है\nविजेंद जी कि कविता का सम्बंध देश कि मिट्टी से है।कविताओं में मोहब्ब्त,उदासी, रिश्तों कि गर्माहट, बचपन कि यादें, और सब कुछ खो कर भी आम आदमी बने रहने कि फ़ितरत। ज़िन्दगी को हर लम्हा जीने का यक़ीन मिलाता है।\nजितेन्द्र कुमार जी ने विजेंद्र जी के कविता संग्रह "आँच में तपा कुंदन "की समीक्षा में प्रेम, सौन्दर्य, और उल्लास का कवि कहा है। विजेंद्र जी के बहु आयामी व्यक्तित्व को बड़े ख़ूबसूरत अंदाज़ के साथ पेश किया है।\nबेनामी 10 जनवरी 2014 को 12:13 am\nVijendra ji ko janm din ki hardik subhkamnaye. samiksa kavitao per satik vichar kia gya he. badhai. Manisha jain


सामाजिक >> ढाई घर\nमुखपृष्ठ\t: सजिल्द\t पुस्तक क्रमांक\t: 416\nसाहित्य अकादमी पुरस्कार से सम्मानित लेखक श्री गिरिराज किशोर का सामाजिक उपन्यास ‘ढाई घर’\nDhai Ghar - A Hindi Book by - Giriraj Kishore ढाई घर - गिरिराज किशोर\nप्रख्यात उपन्यासकार गिरिराज किशोर के उपन्यास ‘ढाई घर’ में ऐसे अनेक रंग, रेखायें, चरित्र और परिवेश के स्वर हैं जो नये समाज और उसकी धड़कन को बिल्कुल नयी भंगिमा के साथ प्रस्तुत करते हैं।\nजब मेरे सामने बिशन भाई का यह प्रस्ताव आया कि मैं ‘जुगलबन्दी’ जैसा कि उपन्यास लिखूँ तो ऐसा नहीं कि मैं यह न समझा हूँ कि इस वाक्य में व्यंजना क्या है। लेकिन न जाने कैसे वह वाक्य ज्यूँ का त्यूँ मेरे दिमाग़ में उतर गया। मेरे अन्तर्मन में यह प्रश्न उठ खड़ा हुआ-क्या वास्तव में ‘जुगलबन्दी’ में सब कुछ कहा जा चुका ? उसके अलावा कुछ नहीं कहना ? लगभग ऐसा ही प्रश्न तब भी उठा था जब ‘लोग’ लिख लेने के बाद ‘जुगलबन्दी’ लिखना ठीक होगा या नहीं ? तब इतने-से उत्तर से ही काम चल गया था कि ‘लोग’ ‘जुगलबन्दी’ नहीं है। ‘जुगलबन्दी’ का लिखा जाना अभी बाकी है। वास्तव में ‘जुगलबन्दी’ ‘लोग’ था भी नहीं। इस बार यह सवाल कुछ ज़्यादा शिद्दत के साथ, कई रंगों में सामने आया। आखिर उस वातावरण पर कब तक लिखते रहोगे ? क्या तुम्हारे पास लिखने को और कुछ नहीं ?\nमेरे कुछ मित्रों ने यह भी कहा कि अगर ऐसा ही है तो ‘जुगलबन्दी’ का दूसरा भाग क्यों नहीं लिख लेते ? पर मैं सच कहूँ कि इन सवालों ने मुझे अपने आपको और ज़्यादा टटोलने का मौका दिया। मुझे यही लगा कि अभी तो वातावरण और समाज के ऐसे बहुत से पक्ष बाकी हैं जिनका, नये बनते या बने समाज को समझने के लिए, सामने आना ज़रूरी है। उन बातों को मैं नहीं कहूँगा तो शायद मेरी पीढ़ी का कोई और लेखक न कहे। जाना हुआ जीवन कई बार अपने आपको छोटे-छोटे अन्तरालों के बाद टुकड़ों-टुकड़ों में खोलता चलता है और लेखक के लिए चुनौती बनता जाता है।\nलेखक को उस चुनौती का खुले दिलो-दिमाग़ के साथ सामना करना पड़ता है। क्योंकि जब तक लेखक उस सबको को कह नहीं लेता तब तक वह अपने आपको उस रचनात्मक दबाव से मुक्ति नहीं दिला पाता। लेखक अपने अनुभव, दु:खों ओर सुखों को अपने पाठकों के साथ बाँटता है, उनसे हिस्सेदारी करता है, उसके अलावा उन्हें देने के लिए लेखक के पास कुछ और है ही नहीं। उसकी अन्तरंग से अन्तरंग बातों में उसके पाठक ही हिस्सेदार होते हैं। कई बार वे बातें स्वीकार्य होती हैं, कई बार नहीं होतीं और कई बार स्वीकृति या अस्वीकृति में ही कई दशक लग जाते हैं।\nजिस माहौल में, जिस संस्कृति और जिन स्थितियों से उपजे अनेक छोटे-बड़े पात्रों को, उनकी कुंठाओं, उनके छोटेपन या बड़प्पन को देखा, उनका एक बहुत बड़ा हिस्सा मेरे स्मृति कोष में अभी बाकी है। जब यह बात मेरे सामने आयी तो जैसे सब कुछ खुलता और फैलता चला गया। मेरे पास यही एक रास्ता रह गया था कि मैं उस माहौल को पुन: जिऊँ और उस पर लिखूँ। कई बार लेखक अपनी मुक्ति के लिए भी लिखता है और अपने नये-पुराने समाज की पहचान के लिए भी। इसके दोनों ही पक्ष होते हैं-नुकसान भी और सार्थकता भी। साहित्य में होने वाला सबसे बड़ा नुकसान रचनाकार की रचना का अस्वीकार ही है। लेखक को उसके लिए हर समय तैयार रहना पड़ता है। क्योंकि रचना को सार्थक बनाना उसके पाठकों के हाथ में है। इस बारे में लेखक स्वयं कुछ नहीं कर सकता।\nएक बात और है। मुझे समाज और मनुष्य, मनुष्य और मनुष्य तथा व्यक्ति और प्रतिष्ठान के बदलते रिश्ते हमेशा से आकर्षित करते रहे हैं। कहानी हो या नाटक या उपन्यास या लेख, मैं इन बदलते रिश्तों निरन्तर सामने लाने की कोशिश करता रहा हूँ। मेरी इच्छा हमेशा उन बदलते रिश्तों का गायक बने रहने की रही है।\nएक वक़्त और एक समाज में जो कुछ बदलता है वह अगले समाज में बनने वाले रिश्तों का आधार होता है। ‘कोशिश’ शब्द का प्रयोग करने के पीछे मेरा मात्र मतलब कोशिश ही है उपलब्धि नहीं। लेखन-प्रयत्न-जीवी है। उपलब्धियों का क्षेत्र विज्ञान है, व्यवसाय है, राजनीति आदि हैं। साहित्य तो बहुत बाद में आता है। यहाँ असफलताएँ ही सफलता का रास्ता दिखाती हैं। वैसे तो ऐसे भी लेखक हैं जो अपनी हर कोशिश की उपलब्धि में बदलने का प्रयत्न करते हैं। एक रचना लिखकर वे तब तक उसका प्रचार करते हैं जब तक उसे उपलब्धि न मान लिया जाये। लेकिन यह कितने दिन चल पाता है। लेखन तो एक आवा है। उसमें हजारों मिट्टी के कच्चे दीये लगते हैं तो कुछ प्रथम कोटि के बनकर निकलते हैं, कुछ अधपके, कुछ टूटे हुए। खाली या अधपके आवे से यह उम्मीद करना ही हर रचना श्रेष्ठतम बनकर निकले असंभव को साधने का स्वप्न देखने की तरह है।\nमैं यह भी जानता हूँ कि पुनरावृत्ति चाहे माहौल की हो या किसी समाज की या पात्रों की, पाठक उसे बड़ी मुश्किल से स्वीकार करता है। लेकिन वृत्ति, आवृत्ति, पुनरावृत्ति यदि ये सब किसी समाज को संगठित करके पेश करने और उसके बारे में समझदारी बनाने में सहायक होती हैं तो लेखक के लिए उस खतरे को उठाना ज़रूरी हो जाता है।\nअगर वह ऐसा नहीं करता तो अपने लेखकीय दायित्व पर वह स्वयं ही प्रश्न चिह्न लगाता है। किसी और के सामने उत्तरदायी होता ही है। मेरे लिए उपन्यास या कहानी अब मनोरंजन के माध्यम नहीं। शायद यही कारण है कि मेरी रचनाएँ लेखक के साथ-साथ पाठक पर भी एक तरह का दबाव बनाती हैं। दबाव सहज स्वीकार्य नहीं होता, चाहे वह किसी भी तरह का दबाव क्यों न हो। इसीलिए वे उतनी जन-व्यापी नहीं हो पातीं। मैं उपन्यास को एक समाजशास्त्री अध्ययन भी मानता हूँ-अनेक प्रकार के संबंधों को, जो रहे हैं, या हैं या आगे बनेंगे, व्याख्यायित करने वाले मानवीय समीकरण। मेरी दृष्टि में उपन्यास और कहानियाँ, बल्कि नाटक भी, जीवन के प्रति वैज्ञानिक और अर्ध-वैज्ञानिक दृष्टिकोण बनाने में मदद करते हैं और उन्हें ऐसा करना चाहिए। यशपाल की रचनाएँ काफ़ी हद तक इस दृष्टि से महत्त्वपूर्ण हैं। जो हम आज लिख रहे हैं वही जीवन के प्रति दृष्टिकोण निर्धारित करने में आने वाली पीढ़ी की मदद करेगा। न सही युग-प्रवर्तक साहित्य के रूप में-खाद का योगदान भी कम नहीं होता।\nमुझे यह उपन्यास एक लेखकीय दायित्व के निर्वाह की तरह लगा। ये सब बातें आत्म-औचित्य प्रतिपादन की तरह भी मालूम पड़ सकती हैं परन्तु उससे विशेष अन्तर नहीं पड़ता, क्योंकि लेखक जीवन भर यही तो करता है। कभी अपने लिए, कभी समाज और जीवन की दृष्टि से, अपने आपको रात-दिन धुनकर उन निष्कर्षों या तथ्यों तक पहुँचता है जो उसके अस्तित्व के होने को सही ठहराते हैं।\nयह उपन्यास नितान्त किस्सागोई है। कभी-कभी लग सकता है कि तारतम्य गड़बड़ा गया। पर ऐसा है नहीं। सूत्र अपने आप चटकते और एक-दूसरे से जुड़ते रहते हैं। यह एक लम्बी उठान वाली, टूटी-टूटी कथा है जो एक समाज से दूसरे समाज में बदलते संबंधों को रेखांकित करती है।\nमैं कह नहीं सकता कि इस उपन्यास के बारे में बिशन भाई की क्या प्रतिक्रिया होगी। लेकिन मैं यह जानता हूँ कि उनके इतना कहने मात्र ने मेरी स्मृति-कुण्ललिनी जाग्रत कर दी। वरना पता नहीं कब और किस रूप में वे स्मृतियाँ सामने आतीं ! आती भी या नहीं ! हो सकता है मैं उनसे, वे मुझसे अनजान ही बने रहते। बिशन जी ने मेरी एक और सहायता भी की, कई तथ्यात्मक प्रतिक्रियाओं और स्थितियों की जानकारी देकर मुझे सुधार करने का अवसर दिया।\nइस उपन्यास के नाम के बारे में भी मैं काफी शशोपंज में था। पहले मैंने इसका नाम ‘रघुबर सब जानता है’ रखा, फिर ‘घोड़े’ रखने की सोची, लेकिन अन्त में मुझे ‘ढाई घर’ ही ठीक लगा। ‘ढाई घर’ और ‘घोड़े’ का वैसे भी गहरा संबंध है। शतरंज का घोड़ा आगे-पीछे सब घर चलता है। नाम के लिए राजेन्द्र को धन्यवाद देना शायद ज़रूरी है।\nकानपुर 18 अक्टूबर (दीपावली, 90)\nमेरा नाम भास्कर राय है। मैं उत्तर प्रदेश के पश्चिमी इलाके के एक पुराने खाते-पीते राय खानदान का अन्तिम राय हूँ। अब मेरे बाद कोई राय नहीं होगा। मेरे बच्चे हैं पर जिस आधार पर हम लोग राय हुआ करते थे वह एक बड़ी ज़मीदारी थी। वह कभी खत्म हो गयी। विरासत और रियासत दोनों ही नहीं रहे। मैं जब तक यूँ राय नाम को वहन कर रहा हूँ क्योंकि मैं उसी रियासत का एक हिस्सा हूँ। बचा हुआ। मेरे पिता यानी बड़े राय जिनका नाम हरीराय था लगभग तीस वर्ष पूर्व गोलोक सिधार गये थे। उस दिन दशहरे का दिन था। हम लोगों ने जल्दी-जल्दी दशहरे की पूजा निबटायी थी। जैसे ही पूजा करके उनके पास गये और पण्डित जी ने उनके मस्तक पर टीका लगाया वैसे ही उन्होंने प्राण त्याग दिये। सब असला भरे हुए तैयार थे। दशहरे के दिन लगभग ग्यारह गोलियाँ दागी जाती थीं। पर दगवाने वाला ही चला गया।\nइसलिए असला झुका दिये और तोपखाने में जमा कर दिये गये। मेरी याद में यह पहली बार हुआ था कि दशहरा पूजन हो गया हो और गोलियाँ न दगी हों। बस उसी समय मुझे लगा अब राय खानदान खत्म। कुछ लोग रोशनी की मानिन्द होते हैं। जब तक रोशनी है तब तक सब कुछ जीता-जागता लगता है। जैसे ही रोशनी गुल हुई सब नदारद ! बड़े राय के जाते ही मुझे इसी अहसास ने घेर लिया। मुझे लगा अब मुझे भी जीना है। दरअसल अब मेरे मरने का वक्त आ गया। यह कहना मुश्किल है कब मरूँगा, पर जिऊँगा भी कितना ! जितनी जल्दी छुट्टी हो उतना अच्छा। बदबख्त ज़िन्दगी किस काम की। अगर उसे बदलने की कुव्वत हो तब भी एक बात है। अब वह भी खत्म हो गई। न तो धक्कों को बर्दाश्त करने वाली वह लचक ही बची और न इस बात की गुंजाइश-कि चुनौतियों के सामने डटकर खड़ा हो सकूँ। अब मेरी उम्र चौरासी वर्ष की है। इसी उम्र में बड़े राय भी गये थे। उनकी वह उम्र तो पा गया। भले ही उनका-सा यश और वैभव न पा सका होऊँ। हालाँकि आखरी दिनों में उनकी मुट्ठी से भी वह रेत की तरह फिसल गया था।\nअब राय परिवार की दुर्दशा का दौर है। लोग हैं पर कुछ नहीं। मेरा बड़ा बेटा रघुबर है। उसे ही समझो बची-खुची राय परिवार की नाक। पर वह काफी दूर है। वह हम तक नहीं लौट पाता और हम उस तक नहीं पहुँच पाते। ध्यान पूरा रखता है। अभी पिछले दिनों जब मेरे लोहे का कूल्हा लगा और मैं दिल्ली के अस्पताल में पड़ा रहा तो उसी ने सब कुछ किया। पर ध्यान ध्यान होता है, लगाव लगाव। लगाव तो अब रहा ही नहीं। उसी तरह गायब हो गया जैसे आजकल के गोंद से चिपचिपाहट। या तो चिपकता नहीं और चिपकता है तो बहुत कम। हाँ, ‘गम’ जरूर चिपकता है। पर वह निखालिस गोंद नहीं होता। वैसे भी जैसे-जैसे वह बड़ा होता गया, वैसे-वैसे हमारे इस परिवेश के प्रति घृणा से भरता गया था। खैर ! मैं दुर्दशा की बात कर रहा था।\nजब तक मेरे पिता यानी बड़े राय थे तब तक मैं किसी भगवान को नहीं मानता था। अब मैं लेटा-लेटा भी पूजा करता रहता हूँ। जब सारे पुल ध्वस्त होने लगते हैं तो मनुष्य आसमान की तरफ देखता है। पुल आसमान से उतरे या ना उतरे, पर लगता यही है कि आसमान ही बचा है जहाँ से वह उतर सकता है। हालाँकि पुल जमीन की ही चीज़ होते हैं। जब तक बड़े राय रहे वे ही मेरे भगवान थे। मुझे हमेशा लगा कि मैं तो उनके पेशाब से पैदा हुआ हूँ। बक़ौल रघुबर के, सामन्ती परम्परा में जो पैदा करे वो भगवान, जो खाना दे वह भगवान। जब पिता ही भगवान हो तो फिर जाना कहाँ ! अब शायद ऐसा नहीं होता और न पिता भगवान होता है और न शायद भगवान पिता।\nमेरी पढ़ाई-लिखाई कम हुई थी। ज़्यादा हो भी जाती पर कैसे कैक्टस का पौधा कम जल पीता है बड़े आदमी का बच्चा कम पढ़ता है। कुछ पढ़ भी लेते हैं। उनके दिमाग में इसकी बू नहीं होती। यही तब भी था। ऐसे घरों के लड़के कम पढ़ते थे। पढ़ना ग़ुलामी का निशाना माना जाता था। हालाँकि वही लोग सबसे ज़्यादा गुलाम होते थे। जब मेरे बच्चे यानी सोना, रघुबर, गिरवर वगैरह पढ़ते नहीं थे और मैं उन्हें कौंचता रहता था तो मुझे अदकबा कर अपना ज़माना याद आ जाता था। जो बात मेरे लिए बेइज़्ज़ती की थी उसी के लिए मैं अपने बच्चों को क्यों कहता हूँ।\nहालाँकि बड़े राय को भी पढ़ाई के महत्त्व का पता था। उस ज़माने में उन्होंने दसवीं क्लास तक अंग्रेजी, फ़ारसी और उर्दू पढ़ी थी। वे भी पढ़ने के लिए कहते थे। पर उनका सरोकार शायद उतना न रहा हो। नहीं तो मैं पढ़ गया होता। कभी-कभी मुझे लगता है कि अगर मैं उस समय पढ़-लिख गया होता तो शायद अपनी और आगे आने वाले भविष्य की चिन्ता करना सीख गया होता। अपनी जहालत के वज़न के नीचे इस तरह न दबा पड़ा रहता। अपने अधपढ़े होने पर पिता के रुतबे ने मुझे भविष्य के बारे में निश्चिन्त कर दिया था। अब समझ में आता है कि पिता के सहारे किसी की राह नहीं होती। स्वयं अपने प्रयत्नों से उसे सीधा करना पड़ता है।\nरघुबर इसकी मिसाल है। उसने अपनी राह सीधी करने की कोशिश की तो हो गयी। गिरवर आदि मेरे ऊपर निर्भर रहे। वे आज भी वही हैं। मुझे उनकी ही चिन्ता है। मेरे बाद उनका क्या होगा ? रघुबर करेगा ज़रूर पर कितना....!\nकभी-कभी मुझे लगता है अगर मैं बड़े राय की तरह अंग्रेजी जानता होता तो मैं भी उनकी तरह आनरेरी मजिस्ट्रेट हो गया होता। मुकदमे किया करता। वे शुरू में आनरेरी मजिस्ट्रेट हुए थे, बाद में असिस्टेण्ट कलक्टर। अंग्रेज हुकूमत बड़ी चालाक थी। हींग लगे न फिटकरी रंग चोखा हो जाय। आनरेरी मजिस्ट्रेट बनाकर रुपया भी बचाती थी, उनसे अपने लोगों के खिलाफ़ फ़ैसले भी लिखवाती थी और उनके मन में विशिष्ट होने का मुगालता भी पैदा करती थी। बड़े राय अपनी आनरेरी मजिस्ट्रेटी से फूले नहीं समाते थे। यह बात अलग है कि ग़ुलाम बनाने का एक और भी बड़ा शौक़ रहा हो। ये बातें अब महसूस होती हैं जब ज़माना बहुत बदल गया। तब मुझे भी यही लगता था कि इससे बड़ा सम्मान और क्या हो सकता है। अपने दिल की बात बताऊँ तो आप हँसेंगे। मैं भी सपनों में अपने आपको बड़े राय की तरह कचहरी करते, फैसले सुनाते, पुलिस वालों को सैल्यूट लेते देखा करता था। अब जब वह पूरा तिलिस्म टूट गया तो लगता है कि जितनी बड़ी विशिष्टता थोपी जाती है, ग़ुलामी की रस्सियाँ उतनी ही मज़बूत होती हैं। अब कोई विशिष्टता नहीं बची। पर ग़ुलामी की वे रस्सियाँ आदतों के रूप में अभी भी जकड़े हैं।\nवैसे मुझे अंग्रेज़ों से डर लगता था। बड़े राय उनके साथ उठते-बैठने का गर्व महसूस करना भी-दोनों ही अपनी तरह की ज़हालतें थीं। यह मैंने रघुबर के सम्पर्क में आकर सीखा। रघुबर शुरु में मुझे गुस्ताख लगा। इतने बड़े-बड़े लोगों के बारे में वह जिस प्रकार का व्यवहार करता था हम लोग अपने ज़माने में कल्पना भी नहीं कर सकते थे। मुझे तब लगता था, अगर अंग्रेजों में से किसी ने बन्दर की तरह घुड़क भी दिया तो मैं उड़ जाऊँगा। हमारे घर में अंग्रेजों की बहुत-सी उतरनें थीं। उस उतरन को हम सौभाग्य की तरह लेते थे। हर एक को गर्व के साथ दिखाते थे। चाहे चैस्टर ड्राअर हो या सिंगार मेज या फिर फर्श-या अन्य सजावट की चीज़ें। बर्तनों को छोड़कर सब कुछ। हर चीज़ उस अंग्रेज अफ़सर की चिट लगी थी जिससे खरीदी गयी थी। अमुक जज.....अमुक कलक्टर.....अमुक कमिश्नर...! वे सब लोग उन चीज़ों के माध्यम से हमारी ज़िन्दगी के अभिन्न अंग बन गये थे। वे चीज़ें अब भी हैं पर बेसीदी हालत में। हिस्सेदारी भी खत्म हो गयी। वैसे वे ज़िन्दा है या मर गये खुदा जाने। हमारे लिए ज़िन्दा हैं। उनका सामना सस्ता नहीं था। ज़्यादा ही दाम देने पड़ते थे। साहबों का नाम जो उनसे जुड़ा होता था। उसे रिश्वत कहिए या इतने बेशक़ीमती ताल्लुक़ात का शुक्राना।\nमैं यानी भास्कर राय बड़े राय का बड़ा बेटा था। मेरा एक छोटा भाई अरुण राय भी था और एक बहन रानी थी। बहन तो अब नहीं है छोटा भाई है। वह मुझसे करीब बीस साल छोटा था। बार-बार ‘था’ कह देता हूँ-है। जैसा कि ऊपर कह चुका हूँ। बड़े राय फ़ारसी, अंग्रेजी और उर्दू अच्छी तरह जानते थे। उन्होंने एन्ट्रेंस तक पढ़ा था। अंग्रेज़ों में बैठते थे। सूट पहनते थे। लेकिन न शराब पीते थे और न गोश्त खाते थे और न खाना खाते थे। गाँधी जी से उनकी नाराज़गी का एक यह कारण भी था। कभी जब क्लब में या रईसों के यहाँ डिनर होता था तो हलवाई का बना देशी खाना एक पण्डित उनके लिए अलग से लगा देता था। पीने का पानी भी क़लई के बर्तनों में तौलिये से ढककर अलग मेज़ पर रख दिया जाता था। इन सब बातों को वह पूरे विश्वास के साथ स्वीकार करके चलते थे कि ऐसा ही हो रहा है। क्लब में मुसलमान भी नौकर थे, ईसाई भी थे और दूसरी जातों के भी थे। पर उनके लिए ब्राह्मण का लड़का रखा गया था। उस ज़माने में यह कोई नयी बात नहीं थी। हिन्दुओं की खास बात थी। इसका नतीजा था कि दूसरे धर्मों और जातियों के ऐसे लोग जिनका आपस में खान-पान था आगे-पीछे हँसकर कहते थे कि हम क्या करें, हरी राय साहब को हमने तो अछूत बनाया नहीं, उन्होंने अपने आप ही अपने को अछूत बना लिया। बड़े राय जैसे अनेक लोग ऐसे थे जिनकी जिंदगी में छुआछूत एक खास जगह रखती थी। मैं भी तब उसमें विश्वास करता था। बाद में जब बच्चे बड़े हुए और दुनिया बदली तो मुझे उसे छोड़ना पड़ा। लेकिन कुछेक जातों को छुआ मेरे लिए अभी भी वर्जित है। इसका मेरे पास कोई जवाब नहीं कि क्यों ?\nबड़े राय चूँकि पढ़ाई के महत्त्व को जानते थे इसलिए उन्होंने बहुत कोशिश की कि मैं पढ़ लूँ। पर मैं तो बड़े राय का बेटा था। पढ़ता कैसे ? हमारे शहर में दो अंग्रेज़ी स्कूल थे। उस ज़माने में हर ज़िले में एक-आध ही अंग्रेज़ी स्कूल होता था। उनमें से एक स्कूल हम लोगों का था। उस स्कूल का नाम एडवर्ड स्कूल था। नौकर लोग सामान्यत: उसे अँग्रेज़ी स्कूल ही कहते थे। जो ज़्यादा पढ़े-लिखे होने का अहसास देते थे। वे एडवर्ड स्कूल कह देते थे। पाँचवीं तक तो मैंने उर्दू और फ़ारसी घर पर ही पढ़ी थी। छठी में मुझे स्कूल में दाखिला कर दिया गया था। उर्दू और फ़ारसी वाले मौलवी साहब का घर पर पढ़ाना तब भी जारी रहा था। स्कूल में अंग्रेज़ी का जोर था। मेरी अंग्रेज़ी कमज़ोर थी। अंग्रज़ी पढ़ाने के लिए भाटिया साहब को लगा लिया था। वे घर पर पढ़ाने आते थे। उनका वज़न दो-ढाई मन से किसी कदर कम नहीं रहा होगा। तब मोल के बटखरे मन, सेर, छटाँक ही थे। भाटिया सर को गाड़ी लेने जाया करती थी। मौलवी जी लँगड़े थे। लँगड़ाते-लँगड़ाते अपने आप ही चले आते थे। हालाँकि उनका घर नज़दीक था। फिर भी अंग्रेज़ी के मास्टर साहब और मौलवी जी के बीच कोई निस्बत नहीं थी। अंग्रेज़ी का मास्टर तब भी बड़ी चीज़ माना जाता था। अगर कभी मौलवी साहब को गाड़ी में बैठने को मिल जाता था तो बच्चों की तरह खुश हो जाते थे। दुआ ही दुआ दे डालते थे।\nभाटिया साहब थैंक्यू कहकर गाड़ी से उतर जाते थे। मौलवी साहब की दुआ से ज़्यादा उनके थैंक्यू में जादू था। जो भी साईस गाड़ी पर होता था वह थैंक्यू को जादुई वाक्य की तरह दोहराता रहता था। सुना जाता है कि ग़दर के दिनों में कुछेक कश्मीरी पण्डितों ने अंग्रेज़ी वाक्य बोलकर ही अपने सीने पर तनी बन्दूकों को झुकने के लिए मजबूर कर दिया था। जब वे भाग रहे थे तो उन्हें अंग्रज़ों द्वारा पकड़ लिय़ा गया। ज़्यों ही उन्होंने अंग्रेज़ी में गिटिर-पिटिर की, बन्दूकें झुक गयीं। जिस ज़बान में ऐसा चमत्कार हो उसके क्या कहने। सुना जाता है पण्डित जी के बुजुर्ग भी उन्हीं में थे। लोग तो यहाँ तक कहते हैं जब बाद में पण्डित जी का राज्य आया तो उन्हें भी इस भाषा का ख्याल रखा जिसने बुजुर्गों को जीवनदान दिलाया था। उससे मुझे तब भी डर लगता था और बाद में भी लगता रहा। लेकिन बच्चों के लिए मैं अंग्रेज़ी को बेशक़ीमती ज़बान मानता रहा। बचपन में जब भाटिया साहब पढा़ने आते थे और वाक्य बनवाया करते थे तो मैं कही पर ‘वर’ और कहीं पर ‘इज़’ लगा देता था। अपने यहाँ बड़ों के लिए बहुवचन वाचक क्रिया इस्तेमाल होती है। उसी को मैं अंग्रेज़ी में फिट कर देता था। भाटिया साहब बिना कान पकड़े नहीं छोड़ते थे। एक बार उन्होंने चपत लगा दिया था। मैंने आँखें तरेरकर कहा था-‘‘मास्स साहब, आज चपत लगाया सो लगाया-आगे लगाया तो अच्छा नहीं होगा।’’\nअगले दिन से भाटिया साहब ने आना बन्द कर दिया। गाड़ी खाली लौट आयी। बड़े राय के नाम एक नोट था-कुछ व्यक्तिगत कारणों से पढ़ाने नहीं आ सकूँगा। माफ़ी चाहता हूँ। जहाँ तक मौलवी साहब का सवाल था उनका तो मैं हाथ तक पकड़ लेता था। बड़े राय जब पूछते थे कि भास्कर की पढ़ाई कैसी चल रही है तो मैं पीछे से उनकी तरफ आँख निकाल देता था । वे कह देते थे, ‘‘ठीक चल रही है, हुजूर।’’\nलेकिन भाटिया साहब की चिट्टी ने कबाड़ा कर दिया। बड़े राय ने पूछा, ‘‘भाटिया साहब ने पढ़ाना क्यों बन्द कर दिया?’’


Data protection law | निजी डाटा सुरक्षा कानून पर मंडरा रहे हैं सवाल\nगुरुवार,3दिसंबर 2020 (09:05 IST)\nप्रस्तावित डाटा सुरक्षा कानून के कई बिंदुओं से संयुक्त संसदीय समिति के सदस्य इत्तफाक नहीं रखते हैं। सबसे प्रमुख चिंता सरकार को हासिल असीम शक्तियों पर है। यह कानून अगले साल के शुरुआती महीनों में अस्तित्व में आ जाएगा।\nपर्सनल डाटा प्रोटेक्शन बिल 2019 के परीक्षण के लिए 30 सदस्यों वाली संयुक्त संसदीय समिति का गठन किया गया था। बीजेपी सांसद मीनाक्षी लेखी इस समिति की प्रमुख हैं। समित उद्योग जगत के प्रतिनिधियों, सरकारी संस्थाओं और थिंक टैंकों के प्रतिनिधियों के साथ 30 से अधिक बैठकें कर चुकी हैं। 'द इकोनॉमिक टाइम्स' में प्रकाशित रिपोर्ट के मुताबिक संयुक्त संसदीय समिति (जेपीसी) के कुछ सदस्यों ने सुझाव दिया कि गैर व्यक्तिगत डाटा मौजूदा कानून की परिधि में नहीं रखा जाना चाहिए।\nउनके मुताबिक यह प्राइवेसी बिल के उद्देश्य से मेल नहीं खाता है। प्रमुख चिंता बुनियादी रूप से उस बिंदु के इर्दगिर्द बताई गई है, जो सरकार को यह शक्ति मुहैया कराता है कि वह बिना सहमति जब चाहे नागरिकों के डाटा को हासिल कर सकती है या उस तक अपनी पहुंच बना सकती है। नए कानून में गैर व्यक्तिगत डाटा शामिल करना और डाटा को भारत में ही रखे जाने के मुद्दों पर भी सदस्यों की राय बंटी हुई है।\nअखबार की रिपोर्ट के मुताबिक विपक्षी नेताओं का कहना है कि डाटा सुरक्षा प्राधिकरण के अध्यक्ष के चयन के लिए अधिक न्यायिक प्रतिनिधित्व दिया जाना चाहिए जबकि प्रस्तावित चयन पैनल में सिर्फ सरकारी प्रतिनिधि हैं। एक लिहाज से देखें तो डाटा सुरक्षा प्राधिकरण के अधिकार क्षेत्र सीमित हैं और सरकार को ही सर्वेसर्वा रखा गया है। भारत के मुख्य न्यायाधीश, सुप्रीम कोर्ट का जज, हाईकोर्ट का रिटायर्ड जज, विपक्षी दलों के नेता और स्वतंत्र उद्योग विशेषज्ञों को भी सेलेक्शन पैनल में रखे जाने की मांग की गई है।\nअखबार के मुताबिक बिल के तहत बच्चों की परिभाषा पर भी सदस्यों की राय बंटी हुई है। 18 साल से कम उम्र के यूजर्स के लिए पैरेंटल कंट्रोल रखे गए हैं लेकिन कुछ सदस्यों का मानना है कि किशोरावस्था यानी 14 या 16 से उम्र के बच्चों को नई प्रौद्योगिकी का फायदा मिलना चाहिए जिससे वे ऑनलाइन शिक्षा से और बेहतर तरीके से जुड़ सकें और उन्हें इसके लिए अभिभावक की सहमति की दरकार न हो।\nप्रस्तावित कानून के प्रावधानों के मुताबिक भारत में इस्तेमाल होने वाले निजी डाटा को प्रोसेस करने का अधिकार कानून को होगा। यही बात कंपनियों के डाटा या कंपनियों तक पहुंचने वाले ग्राहकों के डाटा पर भी लागू होगी। सार्वजनिक हित, कानून व्यवस्था, आपात परिस्थितियों में राज्य, यूजर से सहमति लिए बगैर उसके डाटा को प्रोसेस कर सकता है अन्यथा सहमति अनिवार्य होगी। संवेदनशील पर्सनल डाटा को भी चिह्नित किया गया है जिसमें पासवर्ड, वित्तीय डाटा, यौन जीवन, यौन झुकाव, बायोमीट्रिक और आनुवांशिक डाटा आदि शामिल किए गए हैं। इस श्रेणी में अन्य किस्म का डाटा भी जरूरत पड़ने पर शामिल किया जा सकता है।\nकानून में डाटा को स्थानीकृत करने का प्रस्ताव है। इसके मुताबिक पर्सनल डाटा को प्रोसेस करने वाली संस्था या इकाई को भारत स्थित किसी सर्वर या डाटा सेंटर में भी उक्त डाटा को अनिवार्य रूप से स्टोर करना होगा। फेसबुक जैसी बड़ी कंपनियां तो अपने अपार संसाधनों की बदौलत ऐसा कर सकती हैं लेकिन छोटी कंपनियों के लिए तो फिर भारत में रहना या निवेश करना मुश्किल होता जाएगा। नैसकॉम के शब्दों में ये एक तरह का ट्रेड बैरियर ही कहा जाएगा। कुछ जानकार डाटा माइनिंग से निपटने के इस तरीके पर सवाल उठाते हैं। उनका सुझाव है कि ऐसी सूरत में कंपनियों के भारत में तैनात प्रतिनिधि को जवाबदेह बनाया जा सकता है।\nसाइबर या डिजिटल अपराधों को लेकर ऐसी सुरक्षा दीवार या भौगोलिक सीमा नहीं है, जो किसी देश को ऐसे अपराधों से बचाए रख सके। ध्यान रहे कि पूरी दुनिया में प्रोसेस हो रहे आउटसोर्स डाटा का सबसे बड़ा होस्ट भारत है, ऐसे में साइबर अपराधों से बचाव अतिआवश्यक है। ऐसी आशंकाओं का जवाब किसी राजनीतिक या कानूनी पलटवार या कार्रवाई से नहीं दिया जाना चाहिए बल्कि इन्हें सुलझाने के प्रामाणिक, विश्वसनीय और संवैधानिक उपाय करने चाहिए। सबसे बड़ी बात है अपने नागरिकों में भरोसा पैदा करना। अनिवार्यता एक किस्म की निरंकुशता में न तब्दील हो जाए, ये सुनिश्चित करने का काम न सिर्फ कार्यपालिका और विधायिका का है, बल्कि न्यायपालिका को भी इस बारे में सचेत रहना होगा। सिविल बिरादरी की जागरूकता भी जरूरी है।\nडाटा शोध और संग्रहण की प्रतिष्ठित स्टेटिस्टा डॉट काम वेबसाइट के मुताबिक करीब 70 करोड़ इंटरनेट उपभोक्ताओं के साथ आज भारत दुनिया का दूसरा सबसे बड़ा ऑनलाइन बाजार बन गया है। पहले नंबर पर चीन है। 2025 में भारतीय इंटरनेट उपभोक्ताओं की संख्या बढ़कर 90 करोड़ से अधिक हो जाने का अनुमान है। लगातार बढ़ती हुई डिजिटल आबादी किसी-न-किसी किसी रूप में डिजिटल सेवाओं से जुड़ी है। इंटरनेट पर उनका डाटा किसी न किसी रूप में मौजूद है। यह सुनिश्चित करने वाला कोई नहीं है कि वह डाटा किस हद तक सुरक्षित है?\nफेसबुक, गूगल और व्हाट्सऐप जैसी सेवाएं अपने उपभोक्ताओं को यह भरोसा दिलाती हैं और सेवा लेने की स्वीकृति भी कुछ निर्देशों पर सहमति के बाद देती हैं, फिर भी स्पैम और अन्य अवांछित सूचनाओं का मलबा डिजिटल दुनिया में दिन-रात जमा होता रहता है। कोई भी सूचना तब तक किसी यूजर की अपनी व्यक्तिगत सूचना है, जब तक कि वो अपनी इच्छा से उसे अन्य लोगों के साथ शेयर नहीं करता है, चाहे वे निजी कंपनियां हो या सरकार का थर्ड पार्टी। एक पहलू यह भी है कि किसी यूजर पर कोई सूचना न तो थोपी जा सकती है न ही उसे कुछ सेवा प्रदान करने की शर्तों के तहत रजामंदी में बांधा जा सकता है। क्या यही रजामंदी यूजर के लिए एक वलनरेबल स्थिति नहीं बनाती? ड्राफ्ट कानून को लेकर सरकार की दलीलों के बीच हमें यह भी देखना होगा।\n2017 में सुप्रीम कोर्ट ने एक फैसले में कहा था कि भारतीय संविधान देश के हर नागरिक को निजता के मौलिक अधिकार की गारंटी देता है। नागरिकों की स्वतंत्रता, स्वायत्तता और निजी गरिमा का ख्याल रखते हुए कानून ऐसा होना चाहिए, जो व्यक्तियों के अधिकारों की हिफाजत करे और ऐसे कार्यस्थल और सामाजिक स्पेस भी निर्मित करे, जो निजता का सम्मान करते हों।\nडाटा सुरक्षा कानून को जल्द ही अंतिम रूप दिया जाएगा : रविशंकर प्रसाद